Akhirnya permaisuri Lee Young-ae kembali menghiasi dunia K-Drama menerusi drama misteri “Inspector Koo”.
Sinopsis
“Inspector Koo” ialah drama misteri komedi mengenai Koo Kyung-yi, seorang penyiasat insurans bijak. Tapi semuanya berubah apabila dia mula hidup menyendiri selepas kematian suami. Pun begitu, dia masih lagi menyelesaikan banyak kes sebelum terlibat dengan seorang pelajar kolej yang merupakan pembunuh bersiri.

Misteri, misteri dan misteri
[Amaran SPOILER]
Daripada awal episod, penonton disajikan dengan misteri mengenai kes siasatan insurans yang dijalankan oleh Koo Kyung-yi (Lee Young-ae). Daripada kes itu, ianya membawa wanita itu ke arah seorang pelajar kolej bernama Kei (Kim Hye-jun). Ternyata merupakan dalang di sebalik pelbagai kes pembunuhan, Kyung-yi mula menyelongkar misteri yang menyelubungi pelajar itu.

Rating biasa
Untuk episod pertama ini, “Inspector Koo” telah meraih rating sebanyak 2.6% sekaligus menunjukkan bahawa ianya merupakan naskhah dinantikan ramai. Malah untuk episod keduanya, drama ini kekal dengan rating 2.6% lantas membuktikan bahawa ia mempunyai potensi untuk meraih nombor yang lebih tinggi nanti.
Korang dah layan belum “Inspector Koo”?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Pelajar Kolej Jadi Pembunuh Bersiri Dikejar Bekas Polis, Episod Awal ‘Inspector Koo’ Raih Rating Biasa


Tidak dinafikan bahawa “One Dollar Lawyer” merupakan antara K-Drama paling popular kini.

ARTIKEL BERKAITAN
Patut Ada 14 Episod, 'One Dollar Lawyer' Akan Tamat Dengan 12 Episod Sahaja Atas Sebab Ini

Walaupun popular dan disukai ramai, sepertinya ada sahaja halangan yang membuatkan penonton tak dapat menonton saban episod dengan tenang. Ini kerana SBS tidak semena-mena membatalkan tayangan episod ke-9 yang sepatutnya ditayangkan pada 21 Oktober lalu.
Selepas itu, siaran drama pada Jumaat pula dibatalkan selama 3 minggu berturut-turut dari 28 Oktober hingga 4 November tanpa sebab munasabah. Kalau dikira, “One Dollar Lawyer” hanya menayangkan satu episod seminggu selama 4 kali berturut-turut.

Lagi pula, drama ini yang sepatutnya berakhir dengan 14 episod membuat keputusan secara tiba-tiba untuk menayangkan 12 episod sahaja hingga menimbulkan persoalan ramai.

Dalam pada itu, “One Dollar Lawyer” turut dikritik ramai dek pengiklanan yang melampau. Dari iklan kopi, ayam rebus, suplemen kesihatan dan lain-lain hingga membuatkan penonton tidak selesa.
Komen penonton,
Seronok ke banyak kali batal SBS? Saya tak faham mengapa ini terjadi.

Kenapa awak buat begini pada drama yang tinggi ratingnya?

Drama ini sepatutnya boleh baik lagi.

Adakah awak membatalkan tayangan untuk menambah lebih banyak iklan?

Ruginya pelakon ini..
Hmmm…
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBER@style

Meski Popular, Penonton Mengadu SBS Sengaja Sabotaj ‘One Dollar Lawyer’


Tidak dapat disangkal lagi, kepopularitian “The Glory” nyata menembusi hingga ke pasaran global.

ARTIKEL BERKAITAN
"Macam Tak Perlu Je" - Babak Ranjang Jeon Doyeon & Koo Kyohwan Dalam 'Kill Boksoon' Dipersoal

Menerusi ranking global Netflix, siri yang diterajui Jeon Do-yeon, Seol Kyung-gu, Esom, Koo Kyo-hwan dan ramai lagi telah berjaya menduduki tangga ketiga selepas empat hari tayangan.
Bukan sahaja di Korea Selatan, ianya turut tersenarai No 1 di beberapa negara lain seperti Hong Kong, Jepun, Filipina, Taiwan, Thailand, Vietnam dan Malaysia.

Untuk pengetahuan, “Kill Boksoon” mengikuti kisah Bok-soon, seorang pembunuh legenda dalam industri pembunuhan kontrak yang berada di persimpangan konflik di antara kerjaya dan keluarga.

Korang dah tengok ke?
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERNews1

Kisah Pembunuh Upahan Wanita, Kisah ‘Kill Boksoon’ No 3 Dalam Ranking Netflix Global Kini


G-Dragon telah menjadi ikon fesyen dalam industri K-pop selama bertahun-tahun.
Dia terkenal dengan penampilan bergaya dan ‘vibe’ yang ‘hipster’, membawa banyak pengaruh kepada peminatnya. Sebab minatnya pada fesyen dan pakaian, G-Dragon telah memulakan jenama pakaiannya ‘PEACEMINUSONE’, di mana dia melancarkan reka bentuk pakaiannya sendiri dan bekerjasama dengan jenama popular lain. Salah satu kerjasama yang paling terkenal ialah dengan kasut Nike.

ARTIKEL BERKAITAN
'PEACEMINUSONE x Nike' Umum Kerjasama Ke-2 Bersama G-Dragon 'Kwondo1'

‘PEACEMINUSONE’, jenama G-Dragon telah bekerjasama dengan Nike untuk melancarkan pelbagai reka bentuk kasut yang menggabungkan bunga ‘daisy’ dan tandatangan G-Dragon dengan satu pedal hilang. Baru-baru ini, G-Dragon mengeluarkan satu lagi kasut kerjasama bersama Nike, yang dipanggil ‘Kwondo1’, yang ditunggu-tunggu oleh ramai peminat untuk mendapatkannya.

https://twitter.com/8KLIFE/status/1470727430063239170
Telah didedahkan bahawa tidak lama selepas kasut itu dilancarkan, ia terus habis dijual di pelbagai negara. Dan kini, kasut itu dijual dengan harga yang tinggi di platform jualan semula seperti eBay.

Dijual habis di 47 negara pada harga asal £165 (kira-kira RM924), kasut itu kini dijual pada harga RM2,752 iaitu kira-kira tiga kali ganda daripada harga asal. Ramai netizen berkumpul dalam talian untuk menyatakan rasa terkejut mereka dan juga betapa kagumnya mereka dengan keputusan serta kuasa jenama G-Dragon.

Fuhhh GD kot, memang semua nak beli la!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTwitter

‘Kwondo1’ Kolaborasi G-Dragon Dengan Nike, Habis Dijual Di Lebih 40 Negara


Sepertinya hubungan Cha Eun-jae dan Seo Woo-jin berlayar dengan laju dalam episod awal “Dr Romantic 3”.

ARTIKEL BERKAITAN
Hospital Doldam Berubah, Rating Episod Pertama 'Dr Romantic 3' Lepasi 12%

Hanya mengakui perasaan masing-masing dalam musim lalu, pasangan ini yang dilakonkan oleh Lee Sung-kyung dan Ahn Hyo-seop akhirnya menonjolkan bagaimana rapatnya mereka kini sebagai pasangan kekasih yang tak boleh lekang antara satu sama lain selepas 3 tahun bercinta.
Dalam episod awal ini, Ahn Hyo-seop menayangkan ‘abs’ dimilikinya dan mula mengusik watak Lee Sung-kyung yang meminta pujian atas kejayaan melunaskan sebuah pembedahan sukar.

Bahkan lelaki itu langsung tidak segan apabila terus bertanya soalan provokatif seperti “Bila kita boleh bercium?”, “Bila kita akan tidur?” dan sebagainya hingga membuatkan wanita tersebut tak tentu arah.

“how many times did you watch this scene?”
me: YES 😭#DrRomantic3 #DrRomantic3Ep1pic.twitter.com/5vrA8ngM7L
— ja 🥢 #DrRomantic3 (@ingukkies) April 28, 2023

Balas Cha Eun-jae,
Kenapa tiba-tiba suasana berubah menjadi had umur dewasa sebegini?
Mereka berdua kemudiannya berterusan mesra di atas sofa hingga membuatkan penonton tersenyum melihatkan hubungan manisa itu. Bahkan mereka tidak menyangka yang episod pertama sesebuah drama tidak kisah menayangkan babak intim sedemikian, tambahan pula di saluran awam.
Komen penonton,
Ini lakonan atau realiti? Kenapa nampak macam betul-betul sahaja?

AHn Hyo-seop benar-benar bina badannya.

Dialognya terlalu ‘terbuka’, terasa sedikit kekok..

Terkejut tengok Seo Woo-jin keluar tak berbaju.

Padanan wajah mereka memang serasi.

Kalau macam ni, kahwin je lah.

Saya menonton bersama mak, terus rasa kekok.

SUMBERInsight

Aksi Intim Dalam Episod Pertama ‘Dr Romantic 3’ Tular, Keserasian Ahn Hyoseop & Lee Sungkyung Dipuji


Tipulah kalau cakap yang industri seni ‘bersih’ dan dipenuhi dengan pancaran pelangi serta taman yang penuh dengan bunga. Kalau sesiapa yang masih naif, bolehlah kembali ke dunia nyata kerana semua itu adalah angan-angan sahaja. Industri seni tak kira di mana pun termasuklah di Korea penuh dengan ‘rahsia kotor’. Kes penggunaan dadah dan ‘penaja’ adalah perkara biasa dan lumrah apabila menjadi seorang selebriti.
Kalau korang masih tak percaya, dengar sendiri pendedahan yang dilakukan oleh ahli kumpulan K-Pop, Dal Shabet iaitu Serri menerusi video temu bual yang dimuat naik di laman Youtube peribadinya. Video ini mendapat perhatian ramai kerana dia tidak segan untuk menyentuh isu ‘taboo’ seperti dadah dan ‘penajaan’.

Serri bermula dengan menceritakan bahawa segelintir agensi suka menerima ‘tajaan’ tapi ada juga yang menolaknya. Dia bagaimanapun bernasib baik kerana agensi naungannya tidak pernah membawa mana-mana ahli kumpulannya ke sebarang ‘perjumpaan’. Walau bagaimanapun, wanita itu mendedahkan bahawa dia pernah mendapat tawaran ‘sponsor’ melalui mesej terus di laman Instagramnya. Yang mengejutkan, apabila dia menyatakan bahawa ada sesetengah ‘sponsor’ yang akan mengugut sekiranya tawaran mereka ditolak. Sama ada mereka tidak akan dapat muncul langsung dalam dunia seni mahu pun mendapat kerja selepas itu.

Serri juga turut tumpahkan teh tentang penggunaan dadah dalam kalangan idola. Menurutnya, ada seorang ahli kumpulan idola pernah memberikannya bekas vitamin yang mengandungi dadah. Idola yang dirahsiakan identitinya itu memujuk Serri dan mengatakan bahawa dia akan berasa ‘sedap’ apabila mengambilnya. Nasib wanita itu menolak ajakan tersebut, sebabnya tak lama selepas itu idola itu telah muncul di dalam berita kerana kes penggunaan dadah!
Tonton video penuh di sini:

Jangan ingat dunia K-Pop ini hanya ada perkara yang gembira sahaja tahu. Banyak perkara yang disorokkan daripada pengetahuan umum terutamanya peminat. Ada juga antara mereka yang dipaksa melakukan semua perkara ini kerana diugut oleh pihak atasan. Seram betul!
Sumber: Netizenbuzz

Serri Daripada Dal Shabet Dedahkan Sisi Gelap Kpop, Dadah & ‘Sponsor’!


Meskipun sudah lama menamatkan tayangan namun, semua pelakon “Happiness” nampaknya masih lagi rapat hingga kini.

ARTIKEL BERKAITAN
Sambut Hari Jadi Ke-36, Ramai Rakan Artis Beri Ucapan Buat Han Hyojoo

Terbaru, Han Hyo-joo telah berkongsi fotonya bersama rakan pelakon “Happiness” yang lain, dilihat sedang menikmati makan malam bersama-sama.
Pelakon wanita itu turut menulis kapsyen,

Seperti yang dijangka, kebahagiaan! ✨
Tiada siapa yang tahu ke mana kita akan pergi, tetapi marilah kita hidup dengan baik dan bertemu lagi dalam keadaan sihat dan bahagia❣

View this post on Instagram

A post shared by Hanhyojoo (@hanhyojoo222)

 Dalam foto yang dikongsi, peminat teruja melihat Park Hyung-sik dan Han Hyo-joo duduk bersebelahan dengan kedua-dua mereka memakai topi.
Alala sukanya tengok hubungan rapat mereka!

Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERInstagram

Park Hyungsik & Han Hyojoo Duduk Bersebelahan, Pelakon ‘Happiness’ Reunion Bersama


Setelah setahun menanti, akhirnya berlangsung kembali acara paling berprestij dalam industri lakonan Korea iaitu ‘2021 Blue Dragon Film Awards’.
Berlangsung di Dewan KBS Hall di Yeouido, Seoul, pada malam ini, ramai pelakon ternama yang dilihat menghadirinya.

Bagi kategori Anugerah Populariti, ianya telah diraih oleh 4 pelakon popular iaitu Song Joong-ki, Jeon Yeo-bin, Im Yoon-a (Girls’ Generation) dan Koo Kyo-hwan.

Tahniah buat kesemua mereka!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Song Joongki, Jeon Yeobin, Yoona & Koo Kyohwan Raih Anugerah Populariti Di ‘2021 Blue Dragon Film Awards’


Nampaknya Ji Chang-wook mungkin bakal bergandingan dengan Soo-young (Girls’ Generation) dalam sebuah drama baru nanti.

ARTIKEL BERKAITAN
Pesakit Tiada Harapan Sembuh, Ji Changwook Dilamar Terajui Drama 'Tell Me Your Wish'

Menurut sumber industri, Soo-young akan menjadi heroin dalam drama “Tell Me Your Wish” yang turut ditawarkan buat Ji Chang-wook sebelum ini.
Respon agensi ahli Girls’ Generation itu,

Dia ada menerima tawaran daripada ‘Tell Me Your Wish’ dan kini sedang menelitinya.
“Tell Me Your Wish” ialah mengenai seseorang yang berimpian untuk ‘mati dengan baik’. Ianya akan menyingkap pelbagai kisah yang berlaku di pusat penjagaan hospital di mana ‘kanak-kanak dewasa’ menimbulkan huru-hara bersama.
Soo-young dilamar untuk membawa watak Seo Yeon-joo, ikon kepada kecergasan dan merupakan seorang jururawat yang obses dengan kesihatan.

Khabarnya, drama ini akan menemui penonton pada separuh kedua tahun ini.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERStar News

Sooyoung Girls’ Generation Dilamar Berlakon Bersama Ji Changwook Dalam ‘Tell Me Your Wish’


Do-young NCT akan menjadi penyanyi seterusnya yang akan menyanyikan OST untuk drama muzik percintaan Disney+, “Soundtrack#1”!

ARTIKEL BERKAITAN
Gandingan Romantik Park Hyungsik & Han Sohee, 'Soundtrack #1' Tayang Di Disney+ Pada Mac Ini

Do-young akan meminjamkan suaranya buat runut bunyi ke-7 drama itu, bertajuk “Just A Little Bit More”, yang akan dirilis pada 22 Februari ini jam 5 petang. “Just A Little Bit More” adalah lagu yang menyatakan keinginan untuk bersama lebih lama, walaupun anda tahu bahawa anda akan berpisah.
Sementara itu, ia juga telah didedahkan bahawa meskipun Do-young sudah pun tamat untuk rakaman awal lagu itu, namun, dia meminta untuk melakukan rakaman tambahan bagi menghasilkan bunyi yang lebih berkualiti tinggi.

Nantikan pada 22 Februari untuk keluaran OST ini!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Khan

Doyoung NCT Akan Nyanyi OST Buat Drama Muzik ‘Soundtrack #1’


Nampaknya peminat K-Drama menyambut hari yang gembira hari ini apabila Choi Tae-joon dan Park Shin-hye selamat berkahwin.

ARTIKEL BERKAITAN
(FOTO & VIDEO) Bahagia! Sekitar Majlis Perkahwinan Choi Taejoon & Park Shinhye

Berterima kasih atas doa semua, Park Shin-hye sempat berkongsi fotonya mengenakan hanbok (pakaian tradisional Korea) dengan kapsyen pendek,
Terima kasih buat semua yang memberikan banyak ucapan tahniah dan restu.

View this post on Instagram

A post shared by 박신혜 (@ssinz7)

Semoga perkahwinan ini hanya membawa bahagia buat keduanya.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

“Terima Kasih Atas Restu Semua” – Park Shinhye Beri Ucapan & Kongsi Foto Kahwin


Filem “Remember” yang dibintangi oleh Nam Joo-hyuk bersama Lee Sung-min bakal bermula dengan sesi pra-jualan di 115 negara. Wow!

ARTIKEL BERKAITAN
"Saya Akan Balas Dendam" - Nam Joohyuk Bakal Terajui Filem 'Remember'

Sebelum ini kami kongsikan kepada anda mengenai projek terbaru Nam Joo-hyuk dalam filem “Remember” di samping pelakon veteran, Lee Sung-min.
Terbaru, ACEMAKER MOVIEWORKS mengumumkan bahawa filem aksi ini akan ditayangkan di 115 negara termasuk, Amerika Utara, Perancis, Rusia, India, Hong Kong, Vietnam, Malaysia, Taiwan dan Singapura. 815 Pictures, produksi yang menghasilkan filem seperti The Roundup dan King Maker di Amerika Utara, berkongsi,

Kami percaya bahawa filem aksi ini bakal membawa sejarah Korea dalam pembawaan cerita ini. Walaupun watak utama adalah seorang lelaki tua, kami pasti penonton dari negara luar juga mampu mengaitkan jalan cerita ini dalam menyelesaikan dendam mereka.
Moviecloud turut berkata,
Kami sangat teruja untuk menunjukkan hasil filem ini kepada penonton di Taiwan. Ia adalah filem unsur yang lebih bijak dan lebih menghiburkan dalam setiap cara.
Nantikan tayangan “Remember” pada 26 Oktober ini okay!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBER10 Asia

Malaysia Tersenarai, Filem ‘Remember’ Mulakan Pra-Jualan Di 115 Negara Sebelum Tayangan


Kalau cakap pasal pelakon lelaki Korea yang kacak, nama Kim Woo-bin pastinya tidak akan terkecuali.

ARTIKEL BERKAITAN
"Cinta Pertama Saya.." - Nampak Lebih Muda, Netizen Terpukau Dengan Kecantikan Jisoo BP

Terbaru, Kim Woo-bin telah berkongsi beberapa fotonya di pasar raya dengan rambut panjangnya yang berkilat, menarik perhatian ramai dengan ketampanan pelakon lelaki itu.
Meskipun dengan hanya memakai pakaian yang selesa, pelakon itu tetap nampak menyerlah.

View this post on Instagram

A post shared by 김우빈 (@____kimwoobin)

Antara komen yang ditulis di entri tersebut,

Saya tak boleh lepas pandang awak!

Wow, Kim Woo-bin nampak sangat tampan dengan rambut panjang.

Dia nampak kacak tetapi..kenapa dia berada di bahagian jual lampin..
Dalam pada itu, Kim Woo-bin akan muncul dalam drama Netflix “Black Knight”, menceritakan tentang pencemaran yang menjadi sangat teruk sehingga orang tidak dapat bertahan tanpa alat pernafasan. Ianya akan ditayangkan pada separuh kedua 2023 nanti.
Segak sangat la Kim Woo-bin!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERTen Asia

“Tak Boleh Lepas Pandang..” – Rambut Panjang Kim Woobin Curi Perhatian Netizen


Beberapa hari lepas, dunia K-Pop dikejutkan dengan pengakuan berani bekas ahli AOA iaitu Mi-na mengenai kisahnya yang dibuli selama 10 tahun oleh ketua kumpulan itu. Bukan sahaja dipukul malahan gadis itu sering dilemparkan dengan kata-kata yang kurang enak oleh Ji-min.
Selepas meluahkan segalanya di laman Instagram, Mi-na mendedahkan bahawa Ji-min telah membawa staf syarikat dan juga ahli AOA yang lain untuk berbincang di rumahnya. Namun begitu, gadis itu meluahkan bahawa dia tidak merasakan keikhlasan ketua kumpulan tersebut.

Kalau anda nak tahu, kumpulan ini muncul pada tahun 2012 dengan 8 orang ahli namun Yoo-kyung secara rasmi undur diri pada tahun 2016 dan Cho-a pula menarik diri pada tahun berikutnya kerana masalah insomnia dan kemurungan. Selepas itu, Mi-na keluar daripada AOA pada tahun 2019 kerana difahamkan mahu menyambung kariernya sebagai pelakon tetapi perkara sebenar terbongkar akhirnya.

Selepas pendedahan yang mengejutkan ini, Ji-min akhirnya mengundurkan diri daripada dunia seni dan keluar daripada kumpulan AOA. Lantas membuatkan ahli kumpulan berkurang kepada separuh dan hanya tinggal 4 orang ahli sahaja. Oleh sebab itu, ramai orang dalam industri mengatakan bahawa kemungkinan besar kumpulan ini akan dibubarkan tak lama lagi.

Tambahan pula ramai peminat melahirkan rasa kecewa apabila mendapat tahu ahli lain hanya mendiamkan diri apabila Mi-na berterusan dibuli sejak daripada awal karier mereka. Walaupun Mi-na mengatakan bahawa dia baik sahaja dengan ahli AOA yang lain tetapi sikap tidak endah mereka itu seperti membenarkan kes buli tersebut terus berlaku.
Malahan Mi-na sepertinya turut kecewa dengan mereka menerusi entri Instagramnya yang terakhir.
Kesemua mata dan telinga yang berada di rumah saya, awak semuanya sama sahaja.
Menjengah pada ruangan komen, netizen rata-ratanya kesal dengan sikap ahli AOA yang lain kerana mengambil langkah untuk mendiamkan diri dan sepertinya lebih mementingkan karier mereka daripada menyelamatkan Mi-na yang berada dalam kesusahan.
Pemerhati, syarikat, mereka semua adalah sama-sama penjenayah.

Jawapannya adalah bubar sahaja. Tak payah beria nak sambung lagi.

Apalah yang difikirkan oleh kesemua ahli apabila Ji-min bawa masuk lelaki ke dalam dorm.

Kesemua ahli adalah pemerhati sahaja. Malahan Seol-hyun bukan sahaja pergi bercuti dengan Ji-min bahkan cacah tatu persahabatan bersama dengannya. Palsu sangat.

Seol-hyun sanggup ‘bunuh’ Mi-na supaya nampak baik di hadapan Ji-min.

Siapa sangka kesudahan AOA macam ini?
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERHankook Ilbo

“Semua Bersubahat” – Netizen Persoal Ahli AOA Lain Biarkan Sahaja Jimin Buli Mina Selama 10 Tahun


Sepertinya drama ‘comeback’ Kim Jung-hyun tidak dapat mencapai jangkaan ramai walaupun sudah 4 episod tayangan.

ARTIKEL BERKAITAN
"Kenapa Dia Di Situ?" - Yoo Jaesuk Buat Penampilan Istimewa Dalam 'Kokdu: Season Of Deity'

Untuk pengetahuan, “Kokdu: Season Of Deity” mengisahkan mengenai malaikat maut yang terpaksa meluangkan masa selama 49 hari di dunia.
Walaupun sudah 2 tahun menyepikan diri daripada dunia K-Drama namun Kim Jung-hyun membuktikan bakatnya dalam dunia lakonan apabila mampu membawa 3 watak berbeza dalam situasi berlainan.

Pun begitu, sepertinya drama fantasi tidak menjadi ‘makanan’ ramai apabila drama lain yang ditayangkan dalam slot yang sama seperti siri romantik “Crash Course In Romance” dan siri jenayah “Payback” lebih menerima respon hangat penonton kini.

Apa kata korang?
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERSports Chosun

Meski Ada Im Soohyang & Kim Junghyun, Kenapa ‘Kokdu: Season Of Deity’ Raih Rating 2% Sahaja?


Super Junior Siwon sememangnya terkenal dengan sifat pemurahnya. Walaupun sibuk menguruskan urusan seninya seperti berlakon dan aktif ke sana ke sini sebagai ahli kumpulan Super Junior, dia tidak pernah lupa untuk memberi semula kepada masyarakat dengan meluangkan masa untuk aktiviti sukarelawan.
Kalau anda perasan, Siwon sering menyertai aktiviti yang dianjurkan oleh UNICEF dan dia juga pernah beberapa kali ke Malaysia bagi menjayakan aktiviti tersebut. Setelah lama membanting tulang bersama organisasi sukarelawan itu, Siwon kini telah dilantik sebagai duta Pertubuhan Bangsa-Bangsa Bersatu (UNICEF) bagi wilayah Asia Timur Pasifik di Vientiane, Laos kelmarin!

Announcing our newest Regional Ambassador, @siwonchoi

Siwon Super Junior Dilantik Sebagai Duta UNICEF Bagi Rantau Asia Timur Pasifik!


Son Dam-bi adalah selebriti Korea seterusnya yang akan berkahwin!

ARTIKEL BERKAITAN
Son Dambi Sah Bercinta Dengan Bekas Atlet Kebangsaan Lee Kyuhyuk

Pada tahun lepas, agensi bagi Son Dam-bi telah mengesahkan bahawa artis itu sedang bercinta dengan Lee Kyu-hyuk, iaitu bekas pemain luncur kebangsaan. Pada 25 Januari, hari ini, Son Dam-bi telah memuat naik foto surat tulisan tangan di Instagram peribadinya, di mana dia mengumumkan bahawa dia bakal berkahwin dengan kekasihnya pada bulan Mei ini. Berikut adalah ucapan penuh Son Dam-bi:

View this post on Instagram

A post shared by 손담비 (@xodambi)

Hello. Ini ialah Son Dam-bi.
Selepas memikirkan cara untuk memberitahu anda semua, saya menulis surat ini kerana saya ingin memberitahu secara peribadi kepada semua orang dan bukannya daripada kata-kata orang lain.
Ada orang yang saya mahu hidup bersama. Apabila saya bersamanya, saya menjadi seperti diri saya sendiri, dan apabila saya bersamanya, saya tersenyum. Saya akan berkahwin dengan orang yang membuat saya sedar apa itu kebahagiaan, pada bulan Mei ini.
Saya sangat berterima kasih kepada peminat yang menyokong saya tanpa perubahan sejak saya debut. Hari ini, saya sangat gembira dikelilingi oleh sokongan daripada orang yang saya sayangi.^^ Saya benar-benar bersyukur.
Selepas berkahwin, saya akan terus bekerja secara konsisten dan menunjukkan sisi baik diri saya, dan saya akan berusaha untuk berkomunikasi dengan anda semua. Cuaca sangat sejuk, jadi sila berhati-hati agar tidak diserang selsema. Saya harap anda semua akan bergembira hari ini juga.
Terima kasih.

Tahniah buat Son Dam-bi & Lee Kyu-hyuk!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInstagram

Son Dambi & Bekas Atlet Kebangsaan Lee Kyuhyuk, Umum Bakal Berkahwin Bulan Mei Ini


Mesti ramai yang teruja untuk saksikan gandingan antara Lee Seung-gi dan Lee Se-young, dalam drama “Love by Law”, kan?

ARTIKEL BERKAITAN
Lee Seunggi & Lee Seyoung Sah Terajui Drama Adaptasi Webtoon 'Love By Law'

Bagi yang belum tahu, “Love by Law” ialah drama percintaan undang-undang yang menggambarkan kisah Kim Jung-ho (Lee Seung-gi), bekas pendakwa raya yang kini menjadi pemilik bangunan, dan Kim Yu-ri (Lee Se-young), seorang peguam dengan personaliti 4-D. Cerita ini akan memberi tumpuan kepada peristiwa yang mengelilingi firma guaman yang juga beroperasi sebagai kafe.
Beberapa hari lepas, gambar dan video kedua pelakon itu yang sedang menjalani penggambaran drama ini, telah tersebar di media sosial.

Kredit: Twitter
Dengan Korea Selatan yang sedang berada dalam musim bunga kini, Lee Seung-gi dan Lee Se-young dilihat menjalani penggambaran berlatar belakangkan suasana pokok bunga sakura yang amat cantik, menambah keterujaan penonton untuk menunggu keluaran drama ini.
Sabar tau semua, “Love by Law” telah disahkan bakal menemui penonton pada 29 Ogos tahun ini.

Sama-sama kita nantikan!

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERYouTube

Makin Teruja, Lee Seyoung & Lee Seunggi Dilihat Jalani Penggambaran ‘Love By Law’


Lama tak dengar pasal EXID kan? Baru-baru ini Hye-lin datang bercuti ke Malaysia tau dengan dua orang kawannya.

ARTIKEL BERKAITAN
Sambut Ulang Tahun Ke-10, EXID Ucap Terima Kasih Atas Sokongan Peminat

Menerusi satu rancangan hiburan IHQ iaitu “Travely”, Hye-lin menjelajah ke beberapa buah tempat percutian bersama model, Song Hae-na dan juga pelakon Kim Min-sun. Kali ini, mereka bertiga menjelajah ke Kota Kinabalu tau!Dalam episod kelima “Travely”, mereka semua melawat Kota Kinabalu dan menjalani beberapa aktiviti di sana selain menjamah makanan di restoran tempatan. Sewaktu mereka bertiga sedang makan bersama, Song Hae-na meluahkan bahawa,
Kebelakangan ini saya terlalu sibuk dan ia membuatkan saya berasa resah. Bila saya resah, saya elak untuk bertemu orang dan kemudiannya saya berasa sunyi.
Manakala, Hye-lin pula sempat mengimbas semula waktu-waktu dia juga pernah sesibuk Song Hae-na dan berkata,

Apa yang awak cakap mengingatkan saya sewaktu EXID sedang di ambang populariti, sewaktu era “Up&Down”. Lagu itu saya kira suatu kejayaan yang hebat dan saya sibuk disebabkan sering mempromosikan dan membuat persembahan di sana sini. Jadi saya faham perasaan awak.
Lah rupanya, Hye-lin rasa resah disebabkan jadual terlalu padat. Nasib lah sekarang ada ruang untuk diri sendiri…
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

“Saya Rasa Gelisah…” – Hyelin EXID Kongsi Impak Lagu ‘Up&Down’


Nampaknya semakin banyak peluang lakonan yang ditawarkan buat Seo-hyun Girls’ Generation.
Terbaru, media melaporkan bahawa wanita itu akan muncul dalam siri asal Netflix “Thief: Sound Of The Sword”.

Respon agensinya,
Ia merupakan tawaran yang diterima dan sedang diteliti kini.
“Thief: Sound Of The Sword” ialah sebuah drama aksi romantik berlatarbelakangkan tahun 1920 di mana penduduk melawan sesiapa yang cuba menakluki kawasan mereka bagi melindungi tanah, keluarga dan rakan seperjuangan. Menerusi watak fiksyen, sejarah kekalahan akan diubah sebagai satu kemenangan.

Dalam pada itu, Kim Nam-gil turut dalam perbincangan untuk menerajui siri ini.

Sama-sama kita nantikan berisan pelakon penuh untuk “Thief: Sound Of The Sword”.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Seohyun Dilamar Sertai Kim Namgil Dalam Siri Netflix ‘Thief: Sound Of The Sword’


Kelmarin, kecoh apabila seorang idol wanita terkenal dikhabarkan telah disaman selepas didapati menyalahgunakan dadah jenis propofol.
Awalnya identiti idola itu dirahsiakan, namun tak lama kemudian dia didedahkan sebagai Ga-in daripada kumpulan Brown Eyed Girls.

Terbaru, agensi Ga-in iaitu Mystic Story telah mengeluarkan kenyataan rasmi mengenai isu tersebut dan memohon maaf disebabkannya.
Ini ialah Mystic Story.
Kami ingin memberikan kenyataan berkenaan laporan penggunaan propofol oleh Ga-in.
Meskipun agensi dan Ga-in sedar bahawa ini ialah satu kesalahan sosial namun kami memilih untuk meminta maaf pada awalnya namun kami menundukkan kepada sebagai permohonan maaf disebabkan kerisauan yang timbul dek isu ini.
Paling utama, adalah menyakitkan hati kami untuk memberitahu para peminat yang sudah sekian lama menunggu khabar berita Ga-in selepas dia menyepikan diri, dan berita ini mungkin tidak akan memuaskan hati mereka.
Sepanjang aktivitinya, Ga-in telah merasakan luka dan kecederaan yang besar juga kecil. Dia telah melalui masa yang sukar kerana kesakitan, kemurungan dan masalah tidur sejak sekian lamanya dan dalam melalui proses itu, dia mengambil keputusan yang salah. Meskipun makin merasai kesakitannya disebabkan oleh insiden peribadi yang tidak diuar-uarkan selepas beberapa tahun, kami tidak dapat mencari penyelesaian yang baik walaupun patut berbincang terlebih dahulu. Sebagai agensi, kami berasa bertanggungjawab kerana tidak menyelesaikan masalah ini.
Mulai sekrang, Ga-in dan agensi kami akan melakukan yang terbaik untuk berdiri semula di hadapan peminat dan umum dengan imej yang lebih matang selain akan lebih berhati-hati bersama perasaan yang serius. Sekali lagi, kami memohon maaf kerana menyebabkan kerisauan ini.

Untuk pengetahuan anda, kisah bermula apabila seorang pakar pembedahan plastik berusia 70 tahun dijatuhkan hukuman kerana memberikan propofol kepada beberapa pesakitnya. Oleh kerana siasatan itu, ia membawa kepada penemuan tentang Ga-in sebagai salah seorang penerima ubatan terlarang tersebut.
Selepas mendapat informasi berkenaan, pihak berkuasa telah menyerbu rumahnya. Dia kemudiannya disaman 1 juta won (RM3,668) dan ianya dikenakan pada awal 2021.

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYonhap News

Didakwa Salah Guna Dadah Jenis Propofol, Agensi Gain BEG Mohon Maaf


Ingat tak mengenai kisah nombor telefon sebenar yang bocor dalam siri “Squid Game”?

ARTIKEL BERKAITAN
Kontroversi Lagi, Pemilik Nombor Telefon Dalam 'Squid Game' Stres Dihubungi Siang Malam

Nampaknya respon Netflix sepertinya tidak memadai dan menimbulkan rasa tidak puas hati netizen.
Meskipun menerima panggilan dan mesej tanpa henti sejak ia ditayangkan, pihak produksi sepertinya memberikan respon tidak acuh terhadap hal tersebut,

Kami tidak boleh berbuat apa mengenainya kerana ia sudah pun bocor dan bukannya kami sengaja melakukannya. Secara jujur, kami rasakan pilihan terbaik ialah supaya anda menukar nombor telefon.

Khabarnya, pihak drama popular itu turut menawarkan pampasan sebanyak 1 milion won namun menaikkannya kepada 5 milion won. Kata pemilik nombor itu lagi, mereka mengatakan bahawa agak mustahil untuk mengeluarkan nombor telefon itu daripada drama berkenaan.

Pihak produksi mengatakan bahawa sukar untuk memadan nombor saya. Pada asalnya mereka menawarkan 1 milion won sebagai pampasan namun mengubahnya kepada 5 milion won pada 24 haribulan.
Respon itu bagaimanapun menimbulkan kemarahan orang ramai,
Tak boleh ke sunting nombor berkenaan dengan efek CGI? Kenapa mereka macam itu?

Saman sahaja.

Tak boleh ke kaburkan sahaja nombor tersebut?? Kenapa tak boleh? Nombor itu tidak membawa makna apa-apa kan?

Dah macam lelongan pula.

Mereka main sebut sahaja harga padahal nombor telefon itu sudah digunakan selama 20 tahun untuk perniagaan dan pemilik tersebut terpaksa melayan penggilan gurauan hari-hari.

Semakin lambat mereka selesaikan, semakin tinggi harga yang perlu dibayar.
Mesti pemilik nombor penat nak layan ribuan panggilan.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERThe Qoo

Pemilik Nombor Telefon Terganggu, Respon Tidak Acuh Pihak ‘Squid Game’ Buat Netizen Marah


Kelmarin berterbangan cerita mengatakan bahawa “Tale Of The Nine Tailed” bakal kembali dengan musim baru nanti.

ARTIKEL BERKAITAN
'Tale Of The Nine Tailed' Dilapor Bakal Kembali Dengan Dua Musim Baru Tanpa Jo Boah

Bagi respon kepada laporan itu, jawab tvN,
Kami sedang mempunyai perbincangan positif mengenai musim kedua ‘Tale Of The Nine Tailed’. Tiada apa mengenai pelakon ataupun maklumat tayangan yang ditentukan lagi. Kami merancang 16 episod untuk musim kedua dan pengarah musim pertama, Kang Shin-hyo akan bertugas kembali.

Ditayangkan pada 2020, “Tale Of The Nine Tailed” diterajui oleh Lee Dong-wook, Jo Bo-ah dan Kim Bum dan membawa kisah fantasi moden mengenai seorang gumiho lelaki yang duduk di bandar dan seorang wanita bekerja sebagai produser. Drama ini mencatatkan rating tertinggi sebanyak 5.8%.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

‘Tale Of The Nine Tailed’ Dilapor Bakal Tayang Musim Baru, tvN Beri Respon


Semestinya peminat artis K-Pop ada keinginan untuk melihat idola kesayangan mereka secara berhadapan. Bila buat konsert di Korea, sah-sah tak dapat pergi. Tapi bila umum buat konsert luar negara, ada sahaja negara yang mereka ‘skip’. Jadinya, peluang untuk lihat artis K-Pop ini sangatlah ‘rare’ terutamanya peminat daripada luar Korea. Bila diumumkan konsert di negara sendiri, tiada duit pula nak pergi mungkin sebab kekangan duit dan masa. Alternatif lain bagi memastikan mereka dapat berjumpa dengan idola mereka ialah dengan menunggu di lapangan terbang sebelum berlepas ataupun kembali ke Korea.
Pun begitu, kadang-kala apabila terlampau ‘excited’ dapat lihat idola K-Pop secara berhadapan, pasti ada perkara tidak diingini berlaku. Walaupun seronok, tidak sepatutnya peminat mengerumuni idola tersebut sehingga menghalang laluan bukan sahaja artis itu bahkan orang ramai yang turut berada di lapangan terbang. Ada juga kes di mana artis dan peminat jatuh kerana terlampau sesak sehingga pengawal keselamatan juga tidak mampu mengawal keadaan.

Terbaru, EXO yang baru pulang daripada Taipei selepas menyudahkan konsert mereka EXplOration in Taipei telah diserbu oleh peminat di Lapangan Terbang Antarabangsa Incheon sehingga menyebabkan salah seorang ahli mereka iaitu Chen turut disiku oleh peminat yang sibuk ingin mengambil gambar mereka secara dekat. Tak cukup dengan itu, ada juga peminat yang turut jatuh!

THIS IS WHAT HAPPENED AT THE AIRPORT. THIS IS WHY EXO ARE MAD. THAT GIRL LITERALLY PUNCHED JONGDAE pic.twitter.com/k8bmUxifKF
— Saleha (@KIMJUNC0TT0NS) September 30, 2019

Mungkin berasa geram melihatkan situasi yang tidak terkawal itu, ahli kumpulan EXO iaitu Suho, Baekhyun dan Chanyeol telah menegur segelintir peminat mereka yang menimbulkan kekecohan di lapangan terbang itu.

“Semua Exo-L akan menjadi lebih manis sekiranya anda menjaga adab ketika berada di lapangan terbang. Kami akan rasa bersalah dan terbeban untuk ke lapangan terbang lagi sekiranya ada yang tercedera. Tolong jangan berlari dan menolak antara satu sama lain, lihat sahaja! Saya risau awak semua akan tercedera.” – Baekhyun

“Sejak kebelakangan ini saya berasa seperti situasi di lapangan terbang adalah sangat berbahaya. Saya memuat naik entri pendek ini dengan harapan ia dapat memberi amaran keselamatan bukan sahaja untuk kami tetapi kepada orang ramai yang turut berada di lapangan terbang. Saya sangat berharap tidak akan ada kes yang melibatkan kami dan juga pengguna lain di lapangan terbang mengalami sebarang masalah kerana tingkah laku dan penggambaran yang tidak bertimbang rasa.” – Chanyeol

“Saya rasa aturan di lapangan terbang semakin berbahaya kini. Saya rasa bukan sahaja kami, tetapi keselamatan anda semua dan juga pengguna lapangan terbang yang lain akan turut terjejas. Atas sebab itu, saya telah memuat naik kenyataan pendek ini. Saya berharap tidak akan berlaku sebarang kecederaan dan kesusahan kepada pengguna lapangan terbang yang lain kerana adab dan penggambaran sembrono. Saya secara ikhlas memohon perkara ini.” – Suho
Tahulah ‘excited’ nampak artis kesayangan tapi tolong hormati mereka dan juga pengguna lain yang berada di sekeliling anda. Bukan sahaja peminat yang dapat nama buruk bahkan artis sekali terkena tempiasnya!
Sumber: Twitter, Twitter, Twitter

Suasana Tidak Terkawal Di Lapangan Terbang, EXO Tampil Disiplinkan Peminat Mereka!


Setelah sekian lama dia tanpa khabar berita, akhirnya Netflix telah mengumumkan tarikh tayangan untuk musim kedua “Love Alarm”.
Berdasarkan webtoon popular, “Love Alarm” ialah sebuah drama romantik yang berlaku di dunia alternatif di mana individu mencari cinta menerusi aplikasi yang memberitahu pengguna sekiranya sesiapa dalam radius 10 meter mempunyai perasaan kepada mereka.

Musim pertama membawa kisah Kim Jo-jo (Kim So-hyun), Hwang Sun-oh (Song Kang) dan Lee Hye-yeong (Jung Ga-ram) yang menjalani kehidupan di mana semua orang meluahkan cinta mereka menerusi aplikasi telefon.

Baru-baru ini, Netflix Korea telah mengesahkan tarikh tayangan musim keduanya. Buat yang dah tak sabar menanti, musim kedua drama bersiri popular ini akan menemui semua pada 12 Mac nanti.
Jadi, jangan lupa tanda dalam kalendar anda tahu!

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Akhirnya! Netflix Kongsi Tarikh Tayangan Rasmi Musim Kedua ‘Love Alarm’


Rasanya banyak pula drama dan filem yang mengetengahkan elemen zombi sejak kebelakangan ini di Korea. Terbaru, KBS baru sahaja menayangkan drama dengan tema yang sama bertajuk “Zombie Detective”
Sinopsis ringkas
“Zombie Detective” ialah sebuah ‘komedi kemanusiaan’ tentang seorang zombi yang berada pada tahun kedua selepas bangkit semula dan menjadi detektif untuk membongkar kisah silamnya. Dalam masa yang sama, dia cuba untuk hidup bersama dengan umat manusia.

Kim Moo-young (Choi Jin-hyuk), zombi kacak dengan tubuh fizikal yang hebat. Selepas dua tahun dibangkitkan semula sebagai zombi dan turut kehilangan memorinya selain terpaksa untuk membetulkan percakapannya dan pergerakannya yang kekok, dia memulakan kehidupan baru sebagai seorang detektif.

Manakala Gong Seon-ji (Park Ju-hyun), seorang penulis bagi program kewartawanan penyiasatan yang optimistik, tabah dan pentingkan keadilan. Apabila seorang saksi bagi satu kes yang sedang disiasatnya diserang oleh pelaku yang tidak dikenali, dia meninggalkan industri tersebut kerana ketakutan. Selepas berjumpa dengan detektif zombi Kim Moo-young, wanita itu mula bekerja di pejabatnya.
Terima respons baik
Yang lainnya mengenai drama zombi ini ialah ia menerapkan banyak babak humor, sesuatu yang jarang dijumpai dalam premis dengan tema yang sama. Biasanya naskhah yang memaparkan zombi pastinya akan ditonjolkan sebagai sesuatu makhluk yang menakutkan namun Kim Moo-young merupakan seorang zombi yang terpaksa mengalami kesukaran dalam menyesuaikan diri dalam kalangan manusia.

Bahkan ramai yang seronok melihat hubungan yang kian bercambah di antara si zombi tersebut dengan Gong Seon-ji. Mungkin disebabkan itu, “Zombie Detective” berjaya meraih rating yang agak baik untuk dua episod terawalnya iaitu 2.9% dan 3.6%. Satu rekod yang baik berbanding dengan drama yang ditayangkan sebelumnya iaitu “To All The Guys Who Loved Me”.
Tonton “Zombie Detective” pada setiap Isnin dan Selasa di KBS!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBEROSEN

Choi Jinhyuk Jadi Zombi Dalam Kalangan Manusia, Rating Awal Drama Komedi ‘Zombie Detective’ Baik


Peminat pasti tahu bahawa Park Bo-gum baru saja dilantik sebagai duta global kepada jenama mewah ‘CELINE’.

ARTIKEL BERKAITAN
Sertai Lisa BP, Park Bogum Pelakon Lelaki Pertama Jadi Duta Global Jenama Mewah 'CELINE'

Terbaru, Park Bo-gum telah terlibat dengan penggambaran dan temu bual bersama majalah Harper’s Bazaar Korea, menggayakan pakaian dari ‘CELINE’.
Ketika sesi temu bual yang dilakukan selepas penggambaran, Park Bo-gum berkongsi mengenai azamnya untuk tahun 2023 nanti.

Pelakon itu berkata pada awalnya,
Saya mahu merasai dan menerima setiap detik kecil yang mungkin saya rindui dan berlalu begitu sahaja, tidak terlalu cepat atau terlalu perlahan dan menjadikannya milik saya sendiri. Seperti istilah muzik ‘adagio’, yang bermaksud perlahan dan tenang, saya rasa itulah kelajuan saya sekarang.

Kemudian, Park Bo-gum turut berkongsi azamnya iaitu untuk menjadi seorang pelakon yang boleh dipercayai pada masa hadapan,
Jika 2022 adalah tahun batu loncatan, saya harap 2023 akan menjadi tahun dengan cabaran baru. Terdapat gelaran yang orang berikan kepada beberapa pelakon seperti ‘pelakon yang boleh dipercayai’. Dan saya juga ingin mendengar perkara seperti, ‘Saya menonton semua yang ada Park Bo-gum kerana projeknya sentiasa bagus. Dia seorang pelakon yang boleh dipercayai’.
Bila Park Bo-gum nak berlakon drama baru ni?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERStar News

“Saya Nak Jadi Pelakon Yang Dipercayai..” – Park Bogum Kongsi Mahu Sahut Cabaran Baru Pada 2023


Sepertinya ramai yang kurang berpuas hati dengan kesudahan drama “Duty After School”.

ARTIKEL BERKAITAN
Pelajar Berperang Lawan Makhluk Aneh, Bahagian Pertama 'Duty After School' Dibanjiri Pujian Penonton

Bermula dengan hebat apabila sekumpulan pelajar dipaksa melawan makhluk aneh asing dan terlepas daripada mengambil peperiksaan awam, drama TVING ini bagaimanapun berubah 180 darjah dalam bahagian keduanya.
[Amaran SPOILER]
Secara tiba-tiba, para pelajar yang mula mengimpikan dunia yang tenang berdepan kehancuran apabila salah seorang dari mereka iaitu Yeong-soo (Ahn Do-kyu) membunuh hampir kesemuanya kerana berhalusinasi dan risau sekiranya perbuatan dia cuba merogol Cha So-yeon (Shin Soo-hyun) terbongkar.

Kwon Il-ha (Kim Soo-gyeom) yang merupakan satu-satunya saksi kejadian itu dihentak dengan batu oleh lelaki berkenaan sebelum dibuang ke dalam laut semasa So-yeon tidak sedarkan diri. Risau sekiranya jenayah yang dilakukan tertangkap, dia kemudiannya mengambil keputusan untuk menembak secara rawak kesemua pelajar di dalam kelas namun akhirnya berjaya dibunuh oleh No Ae-sol (Lee Yeon). Akhirnya, hanya tiga pelajar sahaja yang terselamat daripada insiden berdarah itu.

Lebih mengecewakan apabila kerajaan kononnya berjaya menjumpai alat untuk menghapuskan makhluk aneh itu lantas Korea kembali aman selepas 2 minggu daripada kejadian tersebut. Kim Chi-yeol (Kim Ki-hae) yang terselamat mula berasa sia-sia dengan apa yang berlaku dan memilih untuk meninggalkan bilik darjah sebelum peperiksaan awam berlangsung kerana trauma dek apa yang terjadi.
Menurut netizen, plot itu agak tidak logik memandangkan Yeong-soo ialah seorang yang agak lemah namun mampu mengalahkan rakan lain yang lebih kuat. Sekaligus, penutupnya tidak meyakinkan penonton dan kelihatan tergesa-gesa dan ‘random’.
Apa kata korang?
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

Bermula Hebat, Penonton Kecewa Lihat Ending Tak Masuk Akal Bahagian Kedua ‘Duty After School’


Memaparkan kisah buli di sekolah, siapa sangka drama “The Glory” sebenarnya diadaptasi dari situasi sebenar.

ARTIKEL BERKAITAN
Muka Versi Remaja & Dewasa Sama, Penonton Puji Pemilihan Pelakon Untuk 'The Glory'

Bagi yang belum tahu, “The Glory” membawa kisah Moon Dong-eun (Song Hye-kyo) yang dibuli di sekolah oleh sekumpulan pelaku, hingga menyebabkan dia terpaksa melupakan impian untuk menjadi arkitek. Apabila sudah dewasa, wanita itu menjadi guru kelas kepada anak-anak pembulinya dan dia mula merencana pelan untuk membalas dendam.
Khususnya ada satu babak di mana seorang pembuli memanggil Moon Dong-eun ke gim dan membakar tangannya menggunakan seterika rambut. Meskipun lakonan setiap pelakon dipuji meninggalkan impak namun, adegan itu dipercayai terlalu ngeri buat tontonan umum.

Apa yang lebih mengejutkan, adegan tersebut sebenarnya diambil dari kisah sebenar yang pernah berlaku pada tahun 2006. Pada ketika itu, pembuli A merupakan pelajar di sekolah menengah wanita di Cheongju dan kerap mendera rakannya B, dengan besi keriting, menggaru payudaranya dengan penyepit rambut dan bermacam lagi. Akhirnya, Mahkamah Daerah Cheongju telah mengeluarkan waran tangkap untuk si pembuli, A.

Selepas mengetahui bahawa adegan dalam “The Glory” tersebut pernah berlaku kepada seseorang dalam dunia sebenar, ramai netizen tidak dapat menyembunyikan rasa takut dan terkejut mereka dengan meninggalkan komen seperti:
Sungguh mengerikan bahawa adegan itu benar-benar berlaku.

Hari ini lebih menakutkan..

Lebih menakutkan dalam realiti bahawa ia adalah kisah benar.
Dalam pada itu, “The Glory” telah dinobat sebagai K-Drama paling popular kini menerusi Good Data Corporation.
Seramnya..
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERWiki Tree

Papar Adegan Buli Ngeri, ‘The Glory’ Rupanya Diadaptasi Dari Kisah Sebenar


Hampir 2 tahun menanti, akhirnya “Fly High Butterfly” sudah pun menemui penonton di laman penstriman di Taiwan baru-baru ini.

ARTIKEL BERKAITAN
"Saya Berasa Kecewa" - 'Today's Webtoon' Tamat Dengan Rating 1%, Kim Sejeong Luah Perasaan

Drama ini membawa kisah dunia pereka rambut berbakat yang bekerja di sebuah salon rambut dan berjanji akan mengubah pelanggan mereka kepada ‘rama-rama cantik’. Drama ini akan membawa penonton melihat individu belajar untuk menyayangi diri mereka di dalam dunia di mana gaya rambut menyempurnakan 90 peratus daripada penampilan fizikal seseorang itu.

Sepatutnya ditayangkan di JTBC, kesemua 16 episod drama berkenaan di Taiwan menerusi LTV pada Julai lalu. Kini, siri berkenaan turut boleh diakses di beberapa laman lain yang boleh dicapai di internet.
Kalau korang nak tahu, “Fly High Butterfly” diterajui oleh Choi Daniel, Oh Yoon-ah, kim Hyang-gi, Shim Eun-woo, Park Jung-woo dan ramai lagi.

Jangan lupa nantikan!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERTwitter

2 Tahun Menanti, ‘Fly High Butterfly’ Hanya Tayang Di Laman Penstriman


Semakin hari semakin ramai yang jatuh cinta dengan telatah kelakar Ha-oh iaitu anak kepada selebriti terkenal iaitu Kang Gary. Sejak mula muncul dalam rancangan “Superman Returns”, para penonton kian menyayangi kanak-kanak yang nampak lebih matang daripada usianya itu.
Walaupun baru berusia 2 tahun 6 bulan, Ha-oh menunjukkan pemikiran yang sangat ke depan berbanding dengan kanak-kanak seusia dengannya. Bahkan dia juga lancar mengehafal huruf dan petah berkata-kata, kalah orang dewasa!

Baru-baru ini, penonton sekali lagi dikejutkan dengan personaliti anak Gary yang sangat bertimbang rasa terhadap situasi ayahnya. Bayangkan apabila kanak-kanak dibawa ke kedai alat permainan, sudah pasti mereka akan melompat gembira dan mahu memiliki hadiah yang paling mahal kan? Tapi tidak bagi Ha-oh.

Kang Gary’s son: “You don’t have work because of coronavirus. Don’t buy me more”
30 months old kid can be this matured?

Bertegas Beli Mainan Murah Kerana Tahu Gary Tiada Kerja Dek COVID-19, Penonton Puji Kematangan Haoh


Banyak juga yang menamatkan tayangan minggu ini kan? Salah satunya ialah drama “IDOL: The Coup”.
Sinopsis
Drama ini membawa kisah sekumpulan idola yang gagal menggapai populariti dan terbeban untuk melepaskan impian yang sukar dicapai itu.

Ending realistik
[Amaran SPOILER]
Meskipun menerima sokongan ramai menerusi projek terakhir mereka, Cotton Candy gagal untuk merebut tempat pertama di ramcangan muzik. Tidak mempunyai sebarang kemahuan lagi, kumpulan itu memilih untuk bubar selepas 6 tahun mencuba selain setiap dari mereka yang mahu mengejar impian masing-masing.
Pun begitu, mereka dilihat masih lagi mengekalkan hubungan yang baik. Malah setiap daripada ahlinya membawa jalan hidup masing-masing iaiatu Je-na sebagai produser muzik, Stella sebagai pelakon, L sebagai pelatih vokal, Chae-a sebagai pelajar kolej dan Ji-hyeon sebagai pereka tari.

Meskipun berakhir realistik, namun “IDOL: The Coup” berjaya memaparkan rintangan yang dialami idola dalam mengecapi impian mereka di mana tak semua yang bergelar idola bakal menempa kejayaan.

Rating kekal bawah 1%
Dalam pada itu, “IDOL: The Coup” gagal mengubah nasibnya hingga ke penamat apabila rating episod akhir kekal di bawah lingkungan 1% iaitu 0.5%. Lantas ia merupakan antara drama yang meraih rating rendah bagi tahun 2021 ini.
Bagaimana pendapat anda mengenai drama ini?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERXSports News

Ending Realistik, Rating ‘IDOL: The Coup’ Kekal 0% Hingga Penamat


Jin BTS baru sahaja mencipta rekod 2021 untuk penyanyi K-pop dengan lagu OST baharunya untuk drama tvN “Jirisan”!
Pada 7 November jam 5:30 petang, Jin mengeluarkan lagu solo “Yours”, sumbangannya yang sangat dinanti-nantikan untuk runut bunyi drama baharu Jun Ji-hyun dan Joo Ji-hoon, iaitu “Jirisan”.

Sejurus selepas dikeluarkan, lagu itu melonjak ke puncak carta iTunes di banyak negara di seluruh dunia.
Setakat 3:30 pagi pada 8 November, “Yours” telah pun mencapai nombor 1 pada carta lagu teratas iTunes di sekurang-kurangnya 82 wilayah berbeza termasuk Amerika Syarikat, United Kingdom, Jepun, Perancis, Jerman, Australia, Brazil, Kanada, Indonesia, Malaysia, Itali, Mexico, Norway, Rusia, Thailand, Sweden, United Arab Emirates, Filipina dan banyak lagi, yang mana telah mencapai rekod baharu untuk lagu solo K-pop yang dikeluarkan pada 2021.

Tahniah Jin! Jom dengar lagu ni.

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERStar News

OST ‘Jirisan’ Oleh Jin BTS Catat Rekod Tinggi iTunes Seluruh Dunia


JTBC nampaknya semakin hebat dalam mengeluarkan kandungan program hiburan kini. Bahkan bukan biasa-biasa line-up panel untuk rancangan terbarunya.
“Countryside Western Cuisine” akan membawa penonton melihat restoran khas dibuka di bandar kecil oleh bintang seperti Choi Ji-woo, Cha In-pyo, Lee Jang-woo, Lee Soo-hyuk, Jo Se-ho dan Chang-min (TVXQ).

Ianya akan berjalan sebagai bisnes sementara yang menyediakan juadah setanding Michelin namun menunya akan memberi fokus kepada makanan popular. Choi Ji-woo akan menjadi bos kepada perniagaan berkenaan manakala Cha In-pyo pula sebagai ketua chef. Lee Jang-woo dan Chang-min akan membantu bahagian memasak dan Jo Se-ho bersama Lee Soo-hyuk pula bertugas sebagai penghidang.Program ini akan meningkatkan kualiti daripada aspek profesional selain memaparkan proses untuk membuka restoran, termasuklah mendapatkan tips daripada cef dari restoran Perancis bertaraf Michelin untuk resipi, cara memasak dan sebagainya.
“Countryside Western Cuisine” akan memulakan tayangan pada 18 Oktober.

Apa macam? Anda ready tak nak tonton mereka?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSeoul Kyungje

Restoran Michelin Di Kampung, JTBC Kongsi Ahli Program ‘Countryside Western Cuisine’


Tak sabar rasanya nak saksikan Seo Ye-ji kembali beraksi di hadapan kaca TV tak lama lagi!
“Eve” membawa kisah romantik thriller mengenai seorang wanita yang cuba membalas dendam dek kematian bapanya dan menceritakan saman penceraian golongan konglomerat yang bernilai 2 trilion won.

Seo Ye-ji bakal membawa watak Lee Ra-el di mana dia merupakan seorang pewaris kaya dan merupakan seorang ‘bunga berbahaya’. Bahkan dia merupakan tumpuan utama dalam saman terbesar di Korea itu.

Kongsi pihak produksi sebab mereka memilih Seo Ye-ji untuk menghidupkan watak Lee Ra-el,
Kami fikir kemahiran lakonan yang padat dan pemahaman watak adalah penting kerana ‘Eve’ mengandungi proses Lee Ra-el bersedia untuk membalas dendam dengan berhati-hati. Seo Ye-ji merupakan pelakon dengan imej yang kuat dan tenaga untuk mendalami dan menghidupkan Lee Ra-el. Daripada perjumpaan pertama, dia menganalisis skrip lebih dalam berbanding yang lain. Pemahaman yang tinggi mengenai watak dan kasih sayang terhadap projek adalah sebab utama dia dipilih.
Tak sabar betul nak saksikan “Eve” di tvN nanti!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Terpalit Kontroversi, Pihak Produksi Kongsi Sebab Pilih Seo Yeji Terajui ‘Eve’


Banyak kan drama menarik yang ditayangkan sepanjang 2022 hingga awal tahun ini?

ARTIKEL BERKAITAN
Im Jiyeon Sebut Nama Kekasih Lee Dohyun Ketika Ucapan Kemenangan Di Anugerah Baeksang 2023

Pada petang tadi, telah berlangsung anugerah berprestij yang mengangkat bakat seni lakonan Korea iaitu ‘Anugerah Baeksang 2023’.
Berlangsung meriah dengan kehadiran ramai tetamu hebat, sudah pastinya semua ternanti-nanti siapakah yang bakal merebut Anugerah Utama (daesang) pada malam ini.

Seperti yang diramalkan penonton, Park Eun-bin yang memegang watak Woo Young-woo dalam siri popular “Extraordinary Attorney Woo” telah berjaya menjadi pemenang anugerah besar berkenaan.

박은빈 대상 수상소감 너무감동적이야…♡
세상이 달라지는 데에 한 몫을 하겠다
라는 거창한 꿈은 없었지만
이전보다 친절한 마음을 품게 할 수 있기를,
각자 고유한 특성을 다름이 아니라
다채로움으로 인식할 수 있기를,
바라면서 연기했습니다 pic.twitter.com/GHduuDoyln
— 레이 (@re22y) April 28, 2023

Ucapnya sambil menangis,
Semasa kecil, saya sentiasa bermimpi untuk memenangi Daesang dan akhirnya impian itu tercapai kini.
Dalam pada itu, drama ini turut memenangi “Pengarah Terbaik” lantas membuktikan kepopularitiannya.
Tahniah!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERSports Kyunghyang

Penangan ‘Extraordinary Attorney Woo’, Park Eunbin Menang Daesang Di Anugerah Baeksang 2023


Gabungan antara filem “Jason Bourne” dan “Mission: Impossible” namun dengan sedikit sentuhan elemen Korea, Netflix siarkan teaser filem “Carter”! Waw!

ARTIKEL BERKAITAN
Yoo Jaesuk, Lee Kwangsoo & Kim Younkyung Sah Sertai Program Hiburan Netflix 'Korea No 1'

Baru-baru ini, jika dilihat di laman Twitter Netflix Korea, satu video teaser telah dimuat naik iaitu teaser bagi filem “Carter”. “Carter” merupakan filem asal Korea dan dikhabarkan bakal ditayangkan pada tahun ini.
Filem ini diarahkan oleh pengarah hebat, Jung Byun-gil dan bakal diterajui oleh pelakon Joo Won. “Carter” juga merupakan penghasilan daripada Apeitda Production dan dijangkakan bakal bertemu penonton secara global pada 5 Ogos tahun ini.

기억을 잃은 채 깨어난 남자. 자신이 누구인지도 모른 채 의문의 미션을 성공시켜야만 한다.
짜릿한 리얼 타임 액션 ‘카터’. 8월 5일 오직 넷플릭스에서.#카터 #Carter #주원 #JooWon #넷플릭스 #Netflix pic.twitter.com/ghxJa72FKc
— Netflix Korea｜넷플릭스 코리아 (@NetflixKR) July 8, 2022

Carter lakonan Joo Won merupakan seorang ejen yang sedar setelah sekian lama namun hilang ingatan mengenai masa lalunya. Mindanya mempunyai suara misteri yang memberi arahan untuk menjalankan misi-misi khas. Dia perlu menyelamatkan seorang gadis yang merupakan satu-satunya penawar kepada satu virus dan dia perlu mendahului CIA serta rampasan kuasa Korea Utara.

Filem aksi itu akan memaparkan kejadian wabak maut yang berasal dari zon demilitarisasi antara kedua-dua bahagian Korea. Wabak itu telah memusnahkan Amerika Syarikat dan Korea Utara. Ejen Carter perlu mempertaruhkan nyawanya sambil memikirkan identitinya sendiri.
Wah, menarik kan? Tak sabarnya nak tengok Ejen Carter!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTwitter

Tayangan Penuh Pada 5 Ogos Ini, Netflix Kongsi Teaser Filem ‘Carter’


“Tale Of The Nine Tailed” nampaknya kini dah berjaya merebut hati ramai penonton K-Drama sampai berjaya meraih rating tinggi semasa tayangan awalnya. Yang seronoknya, drama ini menggunakan mitos ‘rubah berekor sembilan’ dan mengubahnya menjadi lebih moden!
Rekaan semula kisah dongeng ‘K-Fantasi’
“Tale Of The Nine Tailed” membawa kisah unik di mana watak daripada mitos legenda Korea yang kelihatan serupa seperti kita. Babak dalam drama ini lebih mengujakan apabila menyelitkan karakter yang dikenali dalam bentuk baru seperti, adik-beradik rubah, batuan Buddha dan makhluk mitos bulgasari iaitu raksasa yang menjamah besi. Disebabkan itu, drama ini membuatkan ramai penonton lebih mengenali dengan rapat beberapa kisah legenda Korea ini.

Gumiho lelaki yang juga merupakan hero aksi-romantik
Salah satu aspek yang menarik perhatian ramai untuk menonton drama ini sebelum ditayangkan lagi pun ialah kerana watak rubah berekor sembilan yang digalas oleh lelaki. Ini kerana gumiho ini lebih banyak dikaitkan dengan waniat jelita sebelum ini. Tambahan pula, watak Lee Dong-wook iaitu Yi Yeon ialah gumiho dan juga bekas roh gunung di kawasan Gunung Baekdudaegan lantas membuatkan dia mempunyai kemahiran hebat melebihi manusia biasa.

Meskipun hebat beraksi, namun Yi Yeon juga mempunyai sifat seorang yang romantik seperti mana dia menunggu selama berkurun lamanya bagi menyaksikan cinta pertamanya dilahirkan kembali. Seperti naluri rubah sebenar, mereka hanya akan setia terhadap satu pasangan sehingga ke akhirnya.

Modernisasi kisah tradisional
“Tale Of The Nine Tailed” turut menzahirkan kisah dongeng dalam bentuk dunia moden. Sebagai contoh, sungai yang merupakan perantara di antara kehidupan ini dan dunia akhirat (“Samdochun”) diubah menjadi ‘Pejabat Imigresen Dunia Akhirat’ dalam drama ini.
Sama juga dengan kisah ‘Snail Bride’ (“Ureonggaksi”) yang dikenali sebagai seorang yang suka menyediakan makanan untuk keluarganya dalam ceritanya dan ia diselit dalam drama ini sebagai sebuah restoran dengan nama yang sama dan merupakan restoran makanan tradisional Korea.
Walaupun penjaga gerbang dunia akhirat biasanya mempunyai watak yang menakutkan, tetapi dalam drama ini dia tenang sahaja sambil menghirup Americano ais dan berlawan dengan komputer dalam pejabat yang antik dan sofistikated. Lain kan interpretasi daripada yang asal?

Seronok betul drama “Tale Of The Nine Tailed” dan korang semua mesti tonton!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERXSports News

Unik & Menarik, 3 Interpretasi Moden Bagi Kisah Dongeng ‘Gumiho’ Dalam ‘Tale Of The Nine Tailed’


Yay, akhirnya! Kim Jae-young bakal tampil dalam drama terbaru komedi romantik!

ARTIKEL BERKAITAN
Park Minyoung Dilihat Jalani Penggambaran Perkahwinan Bagi Drama 'MonWedFriTuesThursSat'

Korang mesti dah tahu tentang drama “Love In Contract” yang dibintangi oleh Park Min-young dan Go Kyung-po, kan? Drama komedi romantik ini mengisahkan mengenai Choi Sang-eun, lakonan Park Min-young yang merupakan ‘isteri palsu’ kepada seorang klien Jung Ji-ho lakonan Go Kyung-po, dalam jangka masa yang agak lama dan pada setiap hari Isnin, Rabu dan Jumaat.
Penampilan Kim Jae-young dalam drama ini sebenarnya antara yang berjaya meraih perhatian penonton. Dia yang memegang watak sebagai Kang Hae-jin, merupakan lelaki yang menginginkan khidmat ‘isteri palsu’ Choi Sang-eun pada hari Selasa dan Khamis. Kalau korang nak tahu, ini adalah drama komedi romantik pertama bagi Kim Jae-young. Dia juga berjaya menambat hati penonton dek kerana perkembangan bakat lakonannya yang kian membaik hari demi hari.

Kim Jae-young berkata,
Saya rasa skrip bagi projek kali ini sangat menarik. Lagipun, watak Kang Hae-jin mempunyai aura yang pelbagai. Jadi, saya mahu mencuba watak.
Dia menambah lagi,

Saya cuba membuat pelbagai perubahan bagi watak ini dengan memakai pakaian yang pelbagai warna, lain daripada pakaian saya yang dalam kehidupan sebenar.
Dia menyambung,
Kang Hae-jin nampak seperti seorang yang ceria dan seperti kebudak-budakan dari luar, namun dia seorang yang baik. Dia sentiasa membawa semangat ‘free spirit’ namun apabila dia mendekati Choi Sang-eun, dia turut mengeluarkan aura ketampanannya.
Melihat kepada tahap keserasiannya bersama Park Min-young dan Go Kyung-po, Kim Jae-young berkata,
Keserasian kami sangat baik dan saya sangat gembira sepanjang penggambaran ini. Semua pelakon yang saya berkerjasama pandai menjiwai watak dengan baik, jadi saya banyak belajar daripada mereka juga.
Lebih-lebih lagi apabila watak saya menjadi saingan dengan watak Go Kyung-po. Kedua-dua watak tersebut berjaya dilakonkan dengan baik walaupun mempunyai kesulitan yang dialami iaitu merebut seorang wanita yang sama.
Saya dan Go Kyung-po juga sering berjumpa bersama di luar set penggambaran, jadi hubungan kami sudah mula terbina dengan berkawan.
Mengakhiri perkongsiannya mengenai drama itu, Kim Jae-young berkata,
Drama ini sangat menarik dan ianya satu drama yang boleh membawa nafas baru kepada penonton. Jadi, berikan sokongan okay!
Sama-sama kita tunggu 21 September ini okay!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports World

Sertai Park Minyoung & Go Kyungpo, Kim Jaeyoung Ulas Wataknya Dalam ‘Love In Contract’


Tidak dinafikan bahawa Lee Sang-woo dan Kim So-yeon merupakan pasangan selebriti yang disukai ramai.

ARTIKEL BERKAITAN
Lee Dongwook, Kim Soyeon, Kim Bum & Ryu Kyungsoo Sah Terajui 'Tale Of The Nine Tailed 1938'

Terbaru, mereka telah berkongsi gambar berdua yang membuatkan ramai peminat tersenyum melihat gelagat pasangan suami isteri itu.
Kedua mereka dilihat gambar belakang tabir untuk sebuah iklan dan momen yang sweet itu nyata membuatkan senyuman terukir di bibir semua. Tambahan pula, perbezaan ketinggian di antara kedua mereka membuatkan hati ramai berbunga.

View this post on Instagram

A post shared by 김소연 kim so yeon (@sysysy1102)

Lee Sang-woo juga kelihatan selesa memeluk isterinya dalam beberapa keping gambar yang dimuat naik itu.

Untuk pengetahuan, pasangan ini mendirikan rumah tangga pada 2017.
Pasangan bahagia!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBEROSEN

Peminat Teruja Lihat Foto Mesra Lee Sangwoo & Kim Soyeon


Nampaknya, Park Gyu-young akan sibuk dengan pelbagai projek tahun ini.

ARTIKEL BERKAITAN
"Netflix Tak Boleh Abai.." - Bayaran Lee Jungjae Untuk Setiap Episod 'Squid Game 2' Buat Ramai Terkejut

Bagi yang belum tahu, Netflix telah mengumumkan bahawa Park Gyu-young akan turut sertai “Squid Game 2”.
Terbaru, pelakon wanita itu telah terlibat dengan satu temu bual susulan tayangan siri Netflix “Celebrity” baru-baru ini. Ketika sesi temu bual, Park Gyu-young mendedahkan perasaannya bakal membintangi musim kedua “Squid Game”,

Saya tak kisah tentang berapa besar skala untuk mana-mana projek. Saya hanya memberi fokus kepada kerja dan watak apakah yang saya akan bawa dalam projek tersebut. Saya ada banyak berfikir.
Sambungnya lagi dengan memberitahu bahawa dia ada rasa gementar,
Biasanya, saya memang akan gementar bila pergi ke sesi pembacaan skrip tetapi saya lebih gementar apabila berjumpa dengan ramai pelakon senior hebat di situ.

Akhir sekali, Park Gyu-young juga turut meluahkan rasa syukurnya kerana berpeluang untuk berjumpa dengan penonton di seluruh dunia menerusi pelbagai projek di laman penstriman,
Saya rasa bertuah dan bersyukur kerana dapat menunjukkan imej yang baik melalui pelbagai projek di OTT. Ia adalah peluang untuk menceritakan pelbagai kisah dan memainkan pelbagai watak. Saya bersyukur kerana wajah saya muncul di lebih 100 negara, ianya seperti tidak realisitik.
Agak-agaknya Park Gyu-young akan bawa watak apa dalam “Squid Game 2”?
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERStar News

“Biasanya, Saya Memang..” – Park Gyuyoung Akui Gementar Sertai ‘Squid Game 2’ Atas Sebab Ini


Sesiapa yang minat K-Drama mesti suka dengan laman KimchiDaily kan? Yalah admin tiap-tiap hari sogok anda dengan drama Korea terbaru dan terbaik daripada ladang! Admin sebenarnya nak semua penonton daripada Malaysia supaya dapat mendengar sendiri persepsi yang tidak bias langsung tetang mana-mana drama sekalipun. Baik tak admin?
Terbaru, ada satu cerita baru gempak yang baru ditayangkan di saluran KBS. Anda semua mesti terpikat nak tengok bila tahu yang ia dibintangi oleh pelakon hebat iaitu Cho Yeojeong dan Kim Kangwoo! Kalau siapa pernah menonton drama “Lovers In Haeundae” yang ditayangkan pada tahun 2012, pasti anda akan ingat keserasian mereka dalam naskhah itu.

Sinopsis “Woman Of 9.9 Billion Won”

Jung Seoyeon (Cho Yeojeong) telah berkahwin dengan seorang lelaki yang sering menderanya iaitu Hong Inpyo (Jung Woongin). Diam-diam, dia sebenarnya mempunyai kekasih gelap, Lee Jaehoon (Lee Jihoon) yang merupakan suami kepada Yoon Heejoo (Oh Nara).
Tanpa taraf pendidikan yang tinggi, sumber atau kemahiran, Seoyeon terperangkap dalam kehidupan yang menyedihkan dan tempat dia melepaskan perasaan hanyalah pada kekasih gelapnya yang berkemungkinan tidak peduli langsung tentangnya. Meskipun kelihatan naif, wanita itu bukanlah bodoh. Dia tahu bagaimana payahnya untuk menyara kehidupan dan juga bagaimana yang kaya sering menindas yang miskin.

Kehidupan Seoyeon yang menyeksakan membuatkan dia mahu mati tetapi semuanya berubah apabila dia tanpa sengaja telah menemui 9.9 bilion won (RM34.6 juta). Jumlah wang itu yang sangat menggoda menyebabkan dia tidak mengendahkan bahaya di sekelilingnya. Walaupun wang itu merupakan kunci kepada Seoyeon untuk menyelesaikan masalahnya, ia juga telah menggugat kewujudannya kerana pemilik asal pasti mahukannya kembali. Gelap mata, wanita tersebut tidak mampu menjadi baik dan memberitahu sesiapa tentang keberadaan wang itu.
Petunjuk mengenai penjenayah asal yang memiliki wang tersebut membawanya kepada pertemuan dengan Kang Taewoo (Kim Kangwoo) iaitu seorang bekas pegawai polis yag sedang menyelidik mengenai kematian adiknya. Diberhentikan kerana ditangkap mengambil rasuah, lelaki itu mula beralih fokus kepada kes kematian adiknya dan cuba membongkarkan rahsia di sebaliknya.

Rating tinggi pada awal tayangan
Pada tayangan episod kedua “Woman Of 9.9 Billion”, drama itu berjaya mencatat rating yang tinggi di bagi keseluruhan saluran televisyen dan duduk selesa di tangga pertama untuk slot tayangan tersebut. Nielsen Korea melaporkan bahawa purata rating drama itu ialah 7.0% dan 8.5% pada peringkat seluruh negara.
Drama “Woman Of 9.9 Billion” merupakan sebuah drama yang dipenuhi dengan saspens dan misteri. Ramai penonton meluahkan rasa keliru mereka kerana tidak pasti watak mana yang benar-benar jujur dan boleh dipercayai. Semuanya seperti mempunyai muslihat tersendiri yang tidak baik.
Sumber: Forbes, Soompi

Setiap Watak Dalam ‘Woman Of 9.9 Billion’ Ada Muslihat Sendiri, Penonton Keliru Nak Percaya Yang Mana Satu


Jin BTS baru-baru ini, dilihat menghadiri satu tayangan perdana untuk filem terbaru “Hunt”, yang turut menjemput ramai lagi artis-artis hebat.

ARTIKEL BERKAITAN
"Harga Apa Ni? Saya Pun Terkejut" - 'Merch' Baju Tidur Dijual Dengan Harga Mahal, Ini Reaksi Jin BTS

Jin BTS hadir ke tayangan perdana tersebut setelah dia dijemput secara langsung oleh pelakon terkenal, Jung Woo-sung. kehadiran Jin ke tayangan perdana tersebut juga menimbulkan kekecohan apabila dia berjaya meraih perhatian pihak media.
Dalam pada itu juga, pihak media Twitter Korea turut mengadakan satu live stream khas untuk peminat yang tidak dapat menghadiri tayangan perdana tersebut secara bersua muka. Sehari selepas tayangan perdana tersebut, Jung Woo-sung meninggalkan komen bagi penampilan Jin. Dia berkata, dia dan Jin BTS baru-baru ini menjadi rakan malah mereka turut mempunyai lawak jenaka antara satu sama sendiri, dengan memanggil “Pengerusi Jin” dan “Pengerusi Jung”. Gurauan tersebut merupakan sebahagian daripada sedutan drama “Reply 1988”.

Saya bertemu dengan Jin baru sahaja lagi. Saya bertanya kepada Jin jika dia mempunyai kelapangan untuk datang ke tayangan perdana dan dia sudi untuk hadir.
Kini, lebih terbukti bahawa sesiapa sahaja yang bertemu dengan Jin pasti akan mengagumi personaliti dan penampilannya yang menarik. Jung Woo-sung turut berkata, Jin seorang junior yang sangat baik dan comel, malah dia turut pandai menyesuaikan diri, walaupun dia baru sahaja bertemu dengan pelakon, Ju Ji-hoon. Dengar cerita, Jung Woo-sung cuba nak satukan Jin dengan Ju Ji-hoon dalam satu projek.. ye ke tu…
Bestnya berkawan dengan Jin!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTwitter

“Dia Pandai Sesuaikan Diri” – Jung Woosung Mahu Letak Jin BTS & Ju Jihoon Dalam Satu Projek


Boleh dikatakan semua pelakon di dalam “A Business Proposal” menerima pujian ramai dek pembawaan watak yang baik.
Antara yang turut menjadi kegemaran penonton meskipun sering beralah dengan Jin Young-seo (Seol In-ah) ialah Yoo Jung (Seo Hye-won). Walaupun babaknya tidak begitu banyak, namun kemunculannya saban kali akan membuatkan semua ketawa. Antagonis yang sukar dibenci!

Kalau anda nak tahu, Seo Hye-won dan Seol In-ah sebenarnya rapat di dalam dunia sebenar.

Disangka suka berfesyen berlebihan kerana wataknya itu, Seo Hye-won sebenarnya seorang yang trendy dan periang dalam kehidupan biasa. Bahkan apabila berambut panjang, dia kelihatan seperti puteri.

View this post on Instagram

A post shared by 서혜원 (@s_wisdom_1)

Kalau anda nak tahu, Seo Hye-won berusia 29 tahun kini dan baru menceburi bidang lakonan pada 4 tahun yang lalu. Antara naskhah yang pernah disertainya ialah “True Beauty”, “Nevertheless”, “Let Me Be Your Knight” dan banyak lagi.
Comel kan Seo Hye-won!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERThe Naeway News

Popular Dek ‘A Business Proposal’, Penonton Seronok Lihat Personaliti Sebenar Seo Hyewon


Walaupun sudah berbelas tahun bersiaran namun “Running Man” tetap berjaya membawa permainan baru yang menghiburkan pada setiap episod.

ARTIKEL BERKAITAN
"Saya Tak Boleh Fokus Tonton 'The Glory' Kerana Yoo Jaesuk" - Kim Jongkook

Dalam episod terbaru ini, rata-rata penonton meninggalkan komen positif apabila melihat keserasian setiap ahli dan kru produksi yang menjalani misi untuk ‘Berkhemah di Suncheon’.
Bahkan ada yang mengatakan Lee Kwang-soo sudah kembali dek gaya menghiburkan salah seorang staf produksi bernama Ju-yong. Dalam satu permainan, ahli perlu bermain bola baling dan perlu menghalang pihak produksi daripada melepasi halangan untuk mengisi air di tempat yang ditetapkan.

Pemilihan lelaki itu sebagai peserta nyata tidak menghampakan apabila dia berjaya membuatkan semua tertawa dek gelagat kelakarnya. Ianya bermula apabila Kim Jong-kook menggunakan helah untuk menolak staf yang mendekatinya memandangkan pengarah Choi Hyung-in menjelaskan bahawa mereka tidak dibenarkan memegang tangan ahli lawan.

@iam_l1485 The chemistry between running man members and PDs is so good that it makes the show even better and funny 😅 #runningman #songjihyo #yoojaesuk #kimjongkook #jeeseokjin #haha #yangsechan #jeonsomin #fypシ #trending ♬ Rover – KAI

Tidak menyangka apabila Ju-yong memberikan reaksi kelakar dengan ‘terbang’ sebelum terjatuh dek tolakan kuat lelaki berbadan sasa itu. Malah ada yang menggelarnya sebagai pengganti ‘Lee Kwang-soo’,
Dia mengingatkan saya kepada Kwang-soo.

Perghh dia terbang terus!

Kena naikkan gaji Ju-yong!

Sakit perut gelak.. PD ‘Running Man’ pun kelakar sangat.

Aku ingatkan Lee Kwang-soo.

Dia jadi makin kelakar sebab Ju-yong ada rupa Kwang-soo.
Dalam pada itu, ada menjangkakan Ju-yeong PD supaya menjejaki langkah Choi Bo-pil yang payah dahulu sebagai staf sebelum berjaya menjadi pengarah utama program berkenaan.
Serius kelakar! Macam mana dia boleh terangkat kat udara macam tu..
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERNaver TV

“Lee Kwangsoo Kembali” – Episod Terbaru ‘Running Man’ Dipuji Kelakar Dek Individu Tak Dijangka


Rasanya sejak kebelakangan ini, semakin banyak pasangan dalam drama Korea mempunyai jarak umur yang agak berbeza. Biasanya yang pelakon lelaki pasti akan lebih tua 10 tahun daripada pasangan heroinnya. Mungkinkah tuntutan watak atau pun sekadar pilihan mengikut populariti, tiada siapa tahu apa yang bermain di benak fikiran pengarah.
Sama juga dengan drama “Touch” yang menampilkan pelakon lelaki popular iaitu Joo Sangwook, berusia 42 tahun dan dipadankan dengan Kim Bora iaitu pelakon muda yang baru sahaja menginjak usia 25 tahun. Bermakna kedua pelakon ini mempunyai jarak usia sebanyak 17 tahun. Wow jauhnya!

Sinopsis “Touch”
Seorang jurusolek terkenal yang pentingkan kesempurnaan iaitu Cha Junghyeok (Joo Sangwook) berada di tempat teratas dalam bidang glamor itu. Tapi nampaknya kebahagiaan itu tidak lama apabila dia kini merupakan penganggur dan mempunyai hutang keliling pinggang. Lelaki itu berusaha bersungguh-sungguh untuk keluar daripada masalah itu.

Han Sooyeon (Kim Bora) pula ialah seorang pelatih idola selama 10 tahun dan dah lelah menantikan kehidupan sebagai seorang selebriti. Antara hidup dan mati, dia mengambil keputusan untuk menyertai sebuah rancangan survival melibatkan idola namun gagal pada pertengahan rancangan. Sesal, gadis itu mula teragak-agak dan mempersoalkan dirinya sama ada inilah kehidupan yang dia mahukan.

Pertembungan antara Junghyeok dan Sooyeon turut membawa pelanggaran di antara desakan dan takdir. Selepas berjaya menjadi seorang jurusolek kembali, Junghyeok bersetuju untuk mengambil Sooyeon sebagai anak didikannya. Melihatkan kebolehan semula jadi yang dimiliki oleh pembantunya itu, lelaki tersebut gembira untuk berkongsi segala pengetahuan kepadanya. Semakin mereka rapat, mereka mula belajar untuk lepaskan impian lalu dan teruskan kehidupan ke arah mimpi baru bersama-sama.
Terima kritikan netizen pada awalnya
Pada awal tayangan drama “Touch”, ramai netizen yang menyelar pengambilan kedua pelakon ini sebagai pasangan. Beza umur sebanyak 17 tahun terlampau ketara sehingga membuatkan mereka nampak seperti pak cik dan anak saudara. Pelik!
Mereka tak akan ada hubungan romantik kan?

Macam ayah sahaja…?

Melampaunya jarak umur.

Reaksi kian positif
10 episod sudah pun menemui para penonton dan rata-ratanya mula memberikan reaksi baik pada saban episod. Ramai yang mula memuji keserasian antara watak Sooyeon dan Junghyeok kini. Kedua-dua watak ini yang sering membantu antara satu sama lain nyata berjaya menyentuh hati penonton.
Ia adalah satu drama yang menghiburkan dan menyentuh perasaan. Saya sedang menontonnya dengan bahagia. Saya sentiasa menunggu hari Jumaat dengan hati yang berbunga~

Satu-satu drama yang saya sedang ikuti sekarang ini, sangat seronok… Lakonan Kim Bora adalah sangat natural.

Permulaan baru Cha Junghyeok dan Han Suyeon adalah membanggakan. Saya semakin tenggelam dengan keserasian kedua-dua watak ini.
Jangan hukum sesuatu drama itu sebelum ia bermula lagi! Apa kata kita tengok dahulu, barulah bagi pandangan yang bernas. Tengok, awal-awal kutuk tapi sekarang ini semua dah jatuh cinta dengan “Touch”!
Sumber: Newsen (1)(2)

Makan Kecaman Awalnya Kerana Beza Umur Teraju Utama 17 Tahun, ‘Touch’ Kini Dapat Pujian Penonton!


Nampaknya populariti Jung Ho-yeon tidak akan berhenti dalam masa terdekat ini.

ARTIKEL BERKAITAN
'Squid Game' Bawa Populariti Global, Akaun IG Jung Hoyeon Diikuti Dua Lipa, Zendaya & Ronaldo

Walaupun sudah sebulan “Squid Game” ditayangkan, masih ramai lagi yang baru jatuh hati dengan model yang baru sahaja memulakan karier lakonannya itu.
Daripada 400,000 pengikut sahaja sebelum tayangan siri Netflix berkenaan, Jung Ho-yeon kini mengumpulkan lebih 20 juta pengikut di Instagram sekaligus membuktikan kepopularitian ‘Kang Sae-byeok’ yang masih belum pudar.

Memang popular habis kan Jung Ho-yeon? Tak sabar nak tengok wanita itu mencuba pelbagai watak lain pada masa hadapan.

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInstagram

Populariti Belum Pudar, Jung Hoyeon Cecah 20 Juta Pengikut Di Instagram


Excitednya! Drama baru lakonan Song Ji-hyo iaitu “Come To The Witch Restaurant” telah pun meriliskan foto yang pertama.
Kalau anda nak tahu, drama fantasi gelap ini membawa kisah restoran ahli sihir yang menjual makanan. Ia membantu merealisasikan impian sesiapa dengan meminta pertukaran nyawa pelanggan tersebut.

Song Ji-hyo melakonkan watak Hee-ra yang membuat ‘makanan jiwa’ yang misteri dan Nam Ji-hyun bertugas sebagai staf bernama Jin di restoran tersebut yang terpaksa bekerja bagi membayar perjanjian yang dibuat dengan ahli sihir tersebut. Chae Jong-hyeop pula membawa watak Gil-yong, seorang pekerja separuh masa yang mempunyai jiwa naif.

Daripada foto yang diriliskan, penonton teruja ingin mengetahui bagaimana ketiga watak yang berbeza personaliti ini menguruskan restoran bersama.
Kalau anda nak tahu, drama ini dikisarkan kepada kisah yang memenangi anugerah utama di pertandingan cerita ketiga Kyobo Book Centre. Kisah tersebut menerima pujian ramai kerana menyentuh pebagai topik realistik yang boleh difahami ramai orang.

“Come To The Witch Restaurant” akan mula bersiaran menerusi TVing pada Julai okay?
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERSports Kyunghyang

Drama Ahli Sihir Jual Beli Jiwa Manusia, ‘Come To The Witch Restaurant’ Mula Tayang Julai Ini


Berbulan menanti, semestinya ramai yang tidak keruan apabila bahagian kedua “The Glory” akhirnya ditayangkan baru-baru ini.

ARTIKEL BERKAITAN
Babak Tayang Dada Dalam 'The Glory 2' Didakwa Guna Efek Grafik, Agensi Cha Jooyoung Beri Respon

Bagi yang tidak mengetahui, siri Netflix ini membawa kisah Moon Dong-eun (Song Hye-kyo) yang memulakan misi membalas dendam ketika dewasa terhadap para pembuli yang merosakkan hidupnya semasa di sekolah.
[Amaran SPOILER]
Ramalan tersirat
Siapa yang mengkaji poster bahagian kedua “The Glory” pastinya tidak menyangka mesej yang ditulis setiap padanya merupakan klu kepada cara pembalasan dendam buat setiap watak di dalamnya. ‘Jiwa yang bergembira pada setiap masa’ buat Park Yeon-jin (Im Ji-yeon), ‘Mata yang kelam’ untuk Jeon Jae-joon (Park Sung-hoon), ‘Tangan yang menghina dan memusnahkan’ bagi Lee Sa-ra (Kim Hieora), ‘Mulut yang tergelak kuat apabila melihat kesusahan orang lain’ buat Choi Hye-jung (Cha Joo-young) dan ‘Kaki yang membawa kepada kesusahan semua’ untuk Son Myeong-oh (Kim Gun-woo).

Setiap daripada kata-kata ini merupakan ramalan kepada pengakhiran setiap watak di mana Son Myung-oh merangkak semasa kematiannya, Choi Hye-jung yang bermulut tempayan kehilangan suaranya, Jeon Jae-jun yang mempunyai masalah buta warna kehilangan pandangan dan terjatuh dalam kegelapan, dan Park Yeon-jin yang disumbat ke dalam penjara kehilangan jiwa.

Ada sinar bahagia
Berakhir sengsara, akhirnya ada sinar baru buat watak-watak yang teraniaya di dalam siri ini. Tambahan pula untuk kakitangan Moon Dong-eun yang merupakan pendorong terbesar ketika menjayakan misi ini.
Kang Hyun-nam (Yeom Hye-ran) yang menjadi orang kanan wanita itu berjaya menjalani kehidupan baru apabila suaminya menemui ajal dan dia terlepas daripada kekejaman lelaki tersebut. Malah anaknya kini terus bahagia menyambung pelajaran di Amerika Syarikat dan dia juga berjaya membalas balik perbuatan Park Yeon-jin yang pada awalnya cuba mengugut keluarganya.

Bukan itu sahaja, Go Sung-hee yang merupakan sahabat Moon Dong-eun ketika mereka bekerja di kilang bersama turut setia bersama wanita itu hingga ke akhirnya. Bahkan dia menerima hadiah terbesar dari Moon Dong-eun sebagai membalas jasanya yang banyak membantu ketika misi membalas dendam itu.
Kim Kyung-ran yang pada asalnya menutup mata semasa Moon Dong-eun dan kemudiannya turut menjadi mangsa buli mengubah nasibnya apabila memberikan bantuan terpenting di akhir cerita. Siapa sangka pembunuh sebenar Son Myung-oh adalah dia namun atas sebab yang relevan di mana lelaki itu cuba berkeras semasa di hujung nyawanya. Dengan tindakan berani itu, Moon Dong-eun menggunakan alat itu sebagai senjata akhir untuk menyumbat Park Yeon-jin ke dalam penjara atas tuduhan membunuh. Dan lebih manis kerana kita semua tahu siapa pembunuh sebenar itu kecuali Park Yeon-jin sendiri.
Ending sempurna
Buat Ha Do-young yang dibelot isteri sendiri, dia tetap berdiri teguh demi kasih sayangnya buat Ha Ye-seol meskipun anak itu ialah dari benih Jeon Jae-jun. Malah lelaki itu membuktikan bahawa Ha Ye-seol mempunyai seorang bapa apabila dia sendiri menamatkan kekasih gelap Park Yeon-jin itu dengan menolaknya ke dalam bancuhan simen. Akhirnya Ha Do-young dan anaknya terlepas daripada genggaman ‘si gila’ dan meneruskan kehidupan mereka di luar negara.

Yang paling dinanti-nanti ialah pengakhiran antara Moon Dong-eun dan Joo Yeon-jeong kan? Setelah menarik tali, kedua mereka mengakui perasaan sayang dan cinta di penghujung siri itu dengan ciuman bermakna. Bukan itu sahaja, doktor tersebut nampaknya bakal memulakan misi membalas dendam terhadap pembunuh ayahnya dengan bantuan Moon Dong-eun di sisi.
Tak cukup dengan plot cerita yang menarik sahaja, “The Glory” turut dihiasi dengan ramai pelakon berbakat yang berjaya membuatkan darah penonton menggelegak seperti Park Yeon-jin, Jeon Jae-joon, ibu Moon Dong-eun dan ramai lagi. Malah ramai yang turut bersimpati dan memberikan sokongan padu buat pembalasan dendam Moon Dong-eun dan lain-lain yang turut dibebani isu ini.
Walaupun tidak menggerunkan seperti drama pembalasan dendam lain namun “The Glory” mengangkat cara yang lebih halus namun memuaskan. Bak kata penulis Kim Eun-sook, ia merupakan sebuah drama yang bakal memberikan kepuasan buat ‘Moon Dong-eun’ di luar sama.

Apa kata korang?
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERNetflix

Pembalasan Dendam Memuaskan, Penonton Beri Pelbagai Respon Lepas Tonton Ending ‘The Glory 2’


Akhirnya, sekuel “Tale Of The Nine Tailed” sudah pun mengesahkan barisan pelakon utamanya.
“Tale Of The Nine Tailed 1938” akan diterajui oleh kisah Lee Yeon, seorang rubah berekor sembilan yang mendarat semula di era kekalutan pada tahun 1938. Berdasarkan dunia pelbagai Tuhan dan hantu, ianya dijangka akan membawa aksi lebih dinamik dan karakter berwarna yang berlainan keseronokan daripada musim pertama.

Bukan itu sahaja, perjumpaan Lee Dong-wook, Kim So-yeon, Kim Bum dan Ryu Kyung-soo turut menarik perhatian ramai. Lee Dong-wook sekali lagi akan memainkan watak Lee Yeon dengan persona unik. Lelaki itu yang mempunyai penamat bahagia dalam musim pertama bersama Nam Ji-ah bagaimanapun terperangkap dalam satu insiden tidak dijangka dan perlu kembali ke 1938.

Lee Rang juga akan kembali dilakonkan oleh Kim Bum. Meskipun sudah mempunyai kesudahan bahagia bersama Lee Yeon pada musim lalu namun semuanya berubah apabila mereka kembali ke 1938 di mana pada ketika itu, dia masih lagi mempunyai personaliti memberontak.
Bagi menguatkan lagi musim kedua ini, “Tale Of The Nine Tailed 1938” bakal disertai dengan muka baru seperti Kim So-yeon. Wanita itu akan membawa watak Ryu Hong-ju, pemilik Myoyeon-gak iaitu sebuah restoran mewah di Gyeongseong dan merupakan bekas tuhan pergunungan barat. Kembali berjumpa dengan Lee Yeon yang sekian lama dirinduinya, membuatkan kehidupan Ryu Hong-ju berubah menyeronokkan.

Ryu Kyung-soo pula akan membawa watak Chun Mu-yeong, seorang lelaki yang menyelamatkan si mati. Bekas tuhan pergunungan utara, dia merupakan satu-satunya rakan Lee Yeon dan Ryu Hong-ju. Namun disebabkan satu kejadian, dia menanam perasan ralat terhadap lelaki itu. Dia kemudiannya menyertai sebuah pertempuran yang tidak dapat dielakkan bersama rakan lamanya tersebut.
“Tale Of The Nine Tailed 1938” bakal ditayangkan pada 2023.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Donga

Lee Dongwook, Kim Soyeon, Kim Bum & Ryu Kyungsoo Sah Terajui ‘Tale Of The Nine Tailed 1938’


Kembalinya Kim Woo-bin ke industri setelah sekian lama sangat mengujakan ramai pihak. Terbaru, Kim Woo-bin bakal sertai filem “Alien” selepas 6 tahun lamanya. Ini betul-betul comeback!

ARTIKEL BERKAITAN
Peminat Teruja Shin Minah & Kim Woobin Buat Pertama Kali Bergambar Bersama Di Set 'Our Blues'

Dalam satu sidang media filem aksi fantasi “Alien” , dilihat beberapa barisan pelakon yang menerajui filem tersebut hadir di Seoul baru-baru ini. Antaranya ialah Ryu Jun-yeol, Kim Woo-bin, Kim Tae-ri, So Ji-sub, Yeom Jung-ah, Kim Eui-sung dan juga pengarah Choi Dong-hoon. Kim Woo-bin yang bakal membawa watak dalam “Alien” sebagai “Guard”, yang mengurus dan mengiringi banduan makhluk asing. Dengan karisma yang unik, dia dengan sempurna menggambarkan penampilan garang wataknya ketika menghadapi krisis yang disebabkan oleh banduan makhluk asing yang cuba melarikan diri dari penjara. Menerusi sidang media tersebut, Kim Woo-bin sempat meluahkan rasa khuatirnya mengenai watak yang akan dibawa.
Ia benar-benar sukar apabila saya memainkan empat watak pada masa yang sama. Untuk menggambarkan empat identiti berbeza, saya cuba untuk mempamerkan tenaga berbeza setiap satu sehabis baik.
Dia menambah,

Sememangnya saya berlakon di bawah arahan pengarah hebat tetapi saya mahu menunjukkan sifat watak tersebut dengan baik supaya perbualan antara watak tidak membosankan.
Kim Woo-bin ketawa dan menyambung,
Jika saya benar-benar boleh bertemu makhluk asing, saya akan meminta mereka untuk menyertai bahagian 3 filem ini. Saya seorang yang ingin tahu, jadi saya fikir saya akan cuba bercakap dengan mereka, kalau boleh.
Wah, berat jugak ek watak Kim Woo-bin kali ini… kena lakonkan 4 watak kot…

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERHankook Ilbo

“Susah Bawa 4 Watak Dalam Satu Masa” – Kim Woobin Kongsi Kerisauan Bawa Watak Dalam ‘Alien’


Filem Sci-Fi “Alien” telah melancarkan video trailer dan tarikh tayangan rasminya!

ARTIKEL BERKAITAN
Ada Kim Taeri, Ma Dongseok, Nantikan 6 Filem Korea Menarik Bakal Tayang Tahun Ini

“Alien” menceritakan kisah luar biasa yang berpusat di portal masa yang muncul antara Era Goryeo apabila pendekar pedang cuba mencari dan memiliki pedang misteri yang dikhabarkan, dan tahun 2021 masa kini apabila makhluk asing wujud di Bumi.
Poster teaser terbaru yang dikeluarkan mempamerkan pelakon utama dengan kapal angkasa yang besar di belakang mereka dan runtuhan Seoul di bawah mereka. Trio utama iaitu Ryu Jun-yeol sebagai Tao Moo-reuk, Kim Woo-bin sebagai pengawal, pengiring tahanan asing, dan Kim Tae-ri sebagai Lee Ahn, seorang wanita yang boleh menembak guruh. Ia turut dibintangi So Ji-sub, Lee Honey dan ramai lagi.

Selain itu, filem ini juga akan mengembara antara zaman moden dan era Dinasti Goryeo, memperkenalkan pedang legenda misteri dan portal masa yang membolehkan orang mengembara melalui generasi. Ketika sesetengah orang cuba menghalang tahanan asing yang melarikan diri, yang lain cuba mendapatkan pedang legenda yang membolehkan perjalanan masa yang huru-hara ini.

Tonton video trailer “Alien” di atas, dan nantikan filem ini akan menemui penonton pada 20 Julai ini!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERHerald Pop

Filem Sci-Fi ‘Alien’ Diterajui Ryu Junyeol, Kim Woobin & Kim Taeri Akan Tayang Julai Ini


Tak sabarnya nak tonton “Tale Of The Nine Tailed 1938”!

ARTIKEL BERKAITAN
"Lee Dongwook Lalui Kesukaran.." - Pengarah Perjelas Plot Musim Kedua 'Tale Of The Nine Tailed'

Kelmarin, kesemua pelakon telah menghadiri satu sidang media bagi bercerita lebih mengenai kisah disebalik musim kedua siri fantasi ini.
Bercerita mengenai keserasian antara pelakon, komen Lee Dong-wook mengenai Ryu Kyung-soo,

Walaupun dia lagi muda dari saya, namun dia kelihatan seperti rakan sahaja.

Ulas lelaki itu mengenai Kim So-yeon pula,

Saya selalu panggil dia ‘kakak Hong-ju’. Sejujurnya, saya sering tergamam apabila melihat kecantikannya di set.
Dalam pada itu, “Tale Of The Nine Tailed 1938” akan memaparkan kesukaran Yi Yeon yang ditarik kembali ke tahun 1938 untuk kembali ke dunia nyata di mana orang yang berharga buatnya sedang menanti.
Nantikan!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERTV Report

“Saya Sering Tergamam..” – Lee Dongwook Puji Kecantikan Kim Soyeon


Pelakon hebat Sung Joon kini sedang mula menjalani penggambaran untuk tampil dalam drama ‘lovey dovey’. Wah, kemain!

ARTIKEL BERKAITAN
Sedang Berkhidmat Sebagai Tentera, Pelakon Sungjoon Akui Sudah Berkahwin & Punyai Anak Sejak 2018!

Sung Joon kini dalam proses penggambaran drama genre percintaan baru “Tell Me It’s Love”. Dia bakal tampil dalam drama tersebut di samping Lee Sung-kyung dan Kim Young-kwang. “Tell Me It’s Love” mengisahkan tentang seorang lelaki dan seorang wanita yang bertemu ketika merancang untuk membalas dendam. Tetapi keinginan untuk membalas dendam mula dilupakan apabila perasaan simpati terhadap keperitan orang lain mula mengubah mereka menjadi lebih baik.“Tell Me It’s Love” akan disiarkan melalui platform penstriman pada separuh pertama tahun 2023 akan datang.
Korang rasa bagaimana gandingan Sung Joon dengan Lee Sung-kyung dengan Kim Young-kwang nanti? Omoo, tak sabar!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERXSports News

“Penggambaran Sedang Dijalankan” – Agensi Sahkan Sung Joon Tampil Dalam ‘Tell Me It’s Love’


Baru-baru ini, interaksi Jennie BLACKPINK dan Park Seo-jun telah menjadi bualan ramai netizen di media sosial.

ARTIKEL BERKAITAN
"Macam Rapat Je" - Saling Bergurau, Netizen Teruja Lihat Interaksi Jennie & Park Seojun Di Paris

Tampil sebagai duta buat jenama mewah Chanel, netizen rata-rata teruja melihat Jennie dan Park Seo-jun berborak dan saling bergurau, memaparkan hubungan mereka yang kelihatan rapat.
Khususnya ketika sedang bergambar, peminat perasan pelakon lelaki itu cuba melindungi Jennie dari media, ketika ahli BLACKPINK tersebut kelihatan tidak boleh berhenti ketawa.

Bukan itu sahaja, tangan Park Seo-jun juga dilihat tidak mendekati badan Jennie dan menghormatinya dengan tidak menyentuh badan idola wanita itu.
https://twitter.com/aengjunkyu/status/1633075368595980288?s=20

Selepas video berkenaan dikongsi di media sosial, netizen memuji sikap prihatin dan hormat pelakon “Itaewon Class” itu pada Jennie dan membuatkannya berasa selesa.
Antara komen yang ditulis,
Park Seo-jun adalah kawan yang sangat baik.

Dia benar-benar tidak menyentuhnya. Dia seseorang yang tahu bagaimana untuk membuat wanita ketawa tanpa menyinggung perasaannya.

Bagusnya dia hormat Jennie!

View this post on Instagram

A post shared by J (@jennierubyjane)

Dalam pada itu, Jennie juga ada memuat naik gambar Park Seo-jun di laman Instagram peribadinya, membuktikan lagi hubungan akrab mereka.
Harap dapat tengok dorang berinteraksi lagi selepas ini!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

Dipuji ‘Gentleman’, Sikap Prihatin Park Seojun Pada Jennie ‘Ini’ Jadi Perhatian


Memang benar kemurungan itu adalah pembunuh yang senyap. Siapa sangka seorang gadis secantik Sulli nekad mengambil nyawanya sendiri walaupun baru berusia 25 tahun. Pernah berkongsi mengenai masalah kesihatannya seperti serangan panik dan kebimbangan yang teruk, ramai menebak bahawa itu adalah punca utama dia membunuh diri.

Terbaru, seorang personaliti televisyen iaitu Hong Seokchun yang juga merupakan rakan baik mendiang telah mendedahkan bahawa gadis itu pernah beberapa kali ‘meminta bantuan’ menerusi akaun Instagram peribadinya. Walaupun mempunyai akaun Instagram terbuka (jelly_jilli) untuk tatapan peminatnya, dia turut mempunyai akaun peribadi lain yang dikhaskan untuk teman-teman rapatnya sahaja.
Menurut Hong Seokchun, sehingga hujung tahun lepas, Sulli pernah beberapa kali meluahkan dalam akaun peribadi itu bahawa dia sedang menghadapi masa yang sukar. Rakan-rakannya yang melihat kesengsaraannya itu telah mencuba pelbagai cara untuk menyokong dan menceriakannya.

“Kebanyakan selebriti terutamanya idola mempunyai akaun media sosial biasa tetapi turut ada akaun peribadi. Sehingga hujung tahun lepas, Sulli memuat naik banyak entri kepada rakannya dan meluahkan dirinya yang sedang menghadapi kesusahan.

“Ramai yang risaukannya lantas kami cuba membantu dan mendampinginya namun dia kelihatan lebih ceria sejak kebelakangan ini,” jelas Hong Seokchun.
Melihatkan kondisi Sulli yang semakin elok dan ceria pada awal tahun ini, ramai yang menganggap bahawa dia sudah elok. Sebab itulah ramai yang terkejut apabila mendengar perkhabaran bahawa dia telah mengambil nyawanya sendiri.
Sumber: Nextshark

Rakan Selebriti Dedah Sulli Beberapa Kali ‘Minta Bantuan’ Dalam IG Peribadinya


Nampaknya, Park Seo-joon akan menemui penonton dengan pelbagai projek pada tahun ini.

ARTIKEL BERKAITAN
Debut Park Seojoon Di Hollywood, Filem 'The Marvels' Lancar Video Trailer Pertama

Baru-baru ini, Park Seo-joon telah terlibat dengan satu temu bual dalam talian, di mana dia ada bercakap tentang filemnya “Dream” dan debutnya di Hollywood menerusi “The Marvels”.
Untuk pengetahuan, dalam filem “The Marvels”, Park Seo-joon akan memegang watak sebagai Putera Yan, suami kepada Kapten Marvel (Carol Danvers), iaitu watak yang dihidupkan oleh Brie Larson. Tambahan, wataknya juga adalah ketua di planet muzik di mana semua orang menyanyi dan berkomunikasi.

Ketika sesi temu bual, pelakon lelaki itu diminta untuk memberi sedikit ‘spoiler’ untuk filem tersebut namun, dia tidak berkata apa-apa kerana belum tiba masanya.

Bagaimanapun, Park Seo-joon ada berkongsi bahawa dia menerima nasihat dari Ma Dong-seok memandangkan pelakon lelaki itu juga pernah muncul dalam filem Marvel “Eternals” sebelum ini. Menurutnya,
Sebagai seorang yang cenderung bimbang, saya meminta Ma Dong-seok petua tentang bagaimana proses penggambaran di tapak.
Tambahnya lagi,
Tahap profesionalisme di set dan kemudahan yang disediakan, seperti treler untuk menunggu di antara penggambaran dan hidangan berasingan yang diberikan, mengagumkan saya.

Sementara itu, “The Marvels” bakal menemui penonton di pawagam pada 10 November ini.
Sama-sama kita nantikan!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERXports News

“Saya Minta Petua..” – Park Seojoon Kongsi Terima Nasihat Dari Ma Dongseok Untuk ‘The Marvels’


Selepas setahun “It’s Okay To Not Be Okay” menamatkan tayangan, ramai yang dah tak sabar menanti projek baru Kim Soo-hyun.
Bakal menerajui “One Ordinary Day” bersama Cha Seung-won, peminat teruja apabila mengetahui 6 episod awal drama yang dihasilkan Coupang Play itu telah diletakkan had umur 19 ke atas.

Merupakan adaptasi daripada siri popular BBC iaitu “Criminal Justice”, ramai yang menebak kebanyakan babak akan menampilkan tempat jenayah yang mengerikan lantas ianya hanya sesuai ditonton orang dewasa sahaja.

Untuk pengetahuan, drama 8 episod ini mengisahkan dua lelaki yang terlibat dalam satu kes pembunuhan. Kim Soo-hyun akan membawa watak Kim Hyun-soo, seorang pelajar kolej biasa yang hidupnya berubah dalam sekelip mata apabila menjadi suspek utama kes pembunuhan. Cha Seung-won pula akan berlakon sebagai peguam bernama Shin Joong-han, seorang peguam yang melepasi peperiksan peguam ‘cukup-cukup makan’ sahaja dan merupakan satu-satunya individu yang menghulurkan bantuan kepada Hyun-soo.
Nantikan tayangan pertama pada 27 November ini!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Kisah Pembunuhan Kejam, 6 Episod Awal ‘One Ordinary Day’ Diberi Had Umur 19 Tahun Ke Atas


Semakin rancak single terbaru BLACKPINK iaitu “How You Like That” dimainkan di corong-corong radio. Bahkan lagu ini terus trending di serata laman penstriman seperti Youtube dan Spotify sejak ia diriliskan.
Kumpulan yang dianggotai oleh Jennie, Jisoo, Rosé dan Lisa itu kini mencipta pelbagai rekod baru dek lagu ini. Tepat jam 5 pagi pada 30 Jun, video muzik “How You Like That” telah melepasi 150 juta tontonan di Youtube. Betapa hebatnya BLACKPINK kerana berjaya mencipta rekod ini dalam masa 3 hari 11 jam sahaja. Fuhh!

Rekod sebelum ini dipegang oleh kumpulan BTS dengan lagu “Boy With Luv” apabila ianya berjaya mencapai 150 juta tontonan selepas diriliskan selama 5 hari 4 jam.

Bukan itu sahaja, Youtube juga turut mengesahkan bahawa “How You Like That” dendangan BLACKPINK ini memegang rekod jumlah tontonan tertinggi sepanjang masa dalam masa 24 jam selepas ia diriliskan.
Tahniah BLACKPINK dan BLINK!

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Pintas BTS, Blackpink Cipta Rekod Baru Dek ‘How You Like That’ Capai 150 Juta Tontonan Dalam Masa Terpantas


Wah, mesti ARMY tengok video tarian “RUN BTS!” tak henti-henti kan sekarang?

ARTIKEL BERKAITAN
Jadi Wakil Kumpulan, Jungkook BTS Bakal Terlibat Dalam Pembikinan 'Soundtrack' FIFA WORLD CUP QATAR 2022

Baru-baru ini, BTS baru sahaja memuat naik satu video tarian mereka bagi lagu “RUN BTS!”.
Video koreografi itu merupakan satu kejutan dan tiada sebarang teaser ataupun ‘hint’ yang dikongsikan oleh ahli BTS. Untuk tarian kali ini, semestinya, mereka semua mempamerkan aura dan tenaga yang luar biasa.

Korang dah tengok belum?

ARMY mesti tengok ‘non-stop’ kan?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYoutube

Tanpa Bagi ‘Hint’, Peminat Teruja BTS Muat Naik Video Tarian Bagi Lagu ‘RUN BTS!’


Baru-baru ini, salah seorang pelakon “Money Heist” versi Korea iaitu Park Hae-soo, telah terlibat dengan satu temu bual bagi membincangkan tentang drama itu.

ARTIKEL BERKAITAN
Baru 3 Hari, ‘Money Heist – Joint Economic Area’ Berjaya Raih 33.74 Juta Jam Tontonan Di Netflix Global

Pasti ramai yang sudah mengetahui bahawa sebelum ini Park Hae-soo turut membintangi siri Netflix “Squid Game” yang telah menerima respon luar biasa dari penonton seluruh dunia. Namun kali ini dalam “Money Heist – Joint Economic Area”, reaksi dan komen yang diterima agak pra-kontra.
Mengenai ini, Park Hae-soo memberi komen,

Saya agak kecewa apabila melihat ulasan pada hari berikutnya selepas rancangan itu ditayangkan. Terdapat maklum balas positif dan negatif, dan terlintas di fikiran saya bahawa beberapa jenis tindak balas adalah baik, kerana ini bermakna orang ramai benar-benar menonton siri ini.

Tambah pelakon itu lagi,

Buat masa ini, saya hanya bersyukur kerana orang ramai meluangkan masa untuk menonton siri kami. Melihat respon, saya rasa orang akan terus menonton bahagian kedua siri ini sambil mengutuk kami.
Bagaimanapun, mengenai wataknya sebagai Berlin dalam versi Korea siri ini, Park Hae-soo telah menerima pelbagai komen yang menggalakkan. Dia berkata,
Saya sangat berterima kasih atas maklum balas. Ia hanya boleh dilakukan dengan bantuan rakan pelakon saya kerana saya sendiri tidak dapat mencipta watak jahat.

‘Not bad’ kan korang “Money Heist” versi Korea?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERiMBC

“Saya Agak Kecewa” – ‘Money Heist’ Versi Korea Terima Reaksi Pra-Kontra, Ini Respon Park Haesoo